سیمینارێكی یاسایی بەڕێوەچوو - تۆڕی میدیایی خەڵک\nشه‌ممه، 6 ئازار، 2021\nخەڵك ڕابەری شۆڕشی ئیسلامی ئێران لە ڕۆژی جیهانی چاندنی نەمام ڕایدەگەیەنێت ، ڕوەك و بۆشاییە سەوزەكانی بابەتێكی گرینگی ژیانی مرۆڤە و چاندنی دار لە ڕیزی ئەو كارانەیە كە لە ئایینی پیرۆزی ئیسلامدا داكۆكی كراوەتە سەری. عەلی خامنەیی، ڕابەری شۆڕشی ئیسلامی ئێران لە میانەی مەراسیمی چاندنی دوو نەمامی میوە لە ڕۆژی جیهانی چاندنی نەمام ڕایگەیاند، ساڵی پێشوو لە كاتی سەری ساڵی نوێدا خەڵك خاڵە تەندروستییەكانیان ڕەچاو كرد و كۆرۆنایان لە وڵاتەكەمان دوور خستەوە، بەڵام ئەمساڵ مەترسی زۆرترە و هەمووان دەبێ خاڵەكان لە بەرچاو بگرن و خۆیان بپارێزن. وتیشی ،"ئەگەر كۆرۆنا درێژەی ببێت بێگومان كێشەی بژیوی خەڵك زۆرتر دەبێتەوە، بەڵام هەموو ئەو كێشانە ڕێگا چارەی هەیە و چەند جار لە دانیشتنەكاندا باسمان كردووە و ڕێگا چارەكانمان بە بەرپرسان وتووە". https://www.youtube.com/watch?v=y_uuKXirno8\nخەڵك بەڕێوبەرایەتی ڕەگەزنامە ی سلێمانی داوا لە هاووڵاتیان دەكات سەردانی فەرمانگەكان بكەن بەمەبەستی وەرگرتنەوەی كارتی نیشتمانییەكانیان، كە ڕۆژانە لە یەكشەممە تا پێنج شەممە لە كاتژمێر ( 1 )ی پاش نیوەرۆ بۆ ( 5 )ی ئێوارە. بەڕێوبەرایەتی ڕەگەزنامە ی سلێمانی لە ئاگادارییەكدا، داوا لەو هاووڵاتیانە دەكات، كە بەرواری وەرگرتنەوە كارتەكانیان تا (٢٠٢١/٢/١٠ ) دەتوانن ڕۆژانە لە یەكشەممەوە تا پێنجشەممە لە كاتژمێر ( 1 )ی پاش نیوەرۆ بۆ ( 5 )ی ئێوارە سەردانی‌ئەو فەرمانگانە بكەن، كە مامەڵەی كارتی نیشتیمانیان لێ كردوە بۆ وەرگرتنەوەی كارتی نیشتمانیەكانیان. ئاماژەبۆ ئەوەشكراوە، كە كەسەی كە تۆماركراوە بۆ وەرگرتنەوەكەی دەبێت ھەر ئەو كەسە بچێتەوە بۆ كارتەكە . پێداویستیكان 1-ڕه‌گه‌زنامه‌ی عێراقی 2-پێناسی باری شارستانی 3-وه‌صلی وه‌رگرتنه‌وه‌ی كارتی نیشتیمانیەکە ناوی ئەو کەسەی کە تۆمار کراوە بۆ وەرگرتنەوەکەی دەبێت ھەر ئەو کەسە بچێتەوە بۆ کارتەکە\nخەڵك ئەمڕۆ هەینی، ڕێكخراوی دیدگای نوێ بە هاوكاری یەكێتی هاوردە و ناردكارانی كوردستان - سلێمانی و ئیدارەی سلێمانی، سێهەمین فیستیڤاڵی ڕۆشنبیری و بازاڕسازی چەمچەمال بەڕێوەچوو. مەبەست عەباس، لێپرسراوی ڕێكخراوی دیدگای نوێ لە شارۆچكەی چەمچەماڵ بە (تۆڕی میدیایی خەڵك)ی ڕاگەیاند، "ئەم فیستیڤاڵە ماوەی سێ ساڵە لە قەزای چەمچەماڵ بەردەوامی هەیە و لە سەرەتای مانگی مارسدا و بەهۆی بۆنەكانی ڕاپەڕین و 8ی مارس و كەلەپوری كوردییەوەیە و ئەمڕۆ یەكەم ڕۆژی بەسەركەوتویی بەڕێوەچوو و و ڕۆژی دووشەممەش كۆتا ڕۆژی فیستیڤاڵەبێت". وتیشی، "ساڵانی ڕابردوو فیستیڤاڵەكە گرنگی بە بابەتی ڕۆشنبیری داوە بەڵام ئەمساڵ لەگەڵ بابەتە ڕۆشنبیرییەكان گرنگییەكی تەواومان داوە بە بازاڕێكی گەورە داوە بۆ بەرهەمی خۆماڵی ". دەشڵێت، "ئامانجمانە لەو ڕێگەیەوە خزمەتێك بە جوتیاران و ناساندنی بەرهەمی كشتوكاڵییە بە خەڵكی شارۆچكەی چەمچەماڵ و كۆمەڵێك كارگەمان بانگێشتكردووە بۆ فیستیڤاڵەكە " ئاشكراشیكرد، "لە فیستیڤاڵەكەدا سەرو 120 شوێن بەشداریان كردبوو بە هەموو جۆرەكانی كارگەی بچوك و گەورە و سەرو 10,000 كەس بەژداریان كردووە لە فیستیڤاڵەكەدا ". فیستیڤاڵەكە لە شاری یاری و پاركی شەهیدان بەڕێوەچوو و بڕیاریشە سبەینێ و لە دووەم ڕۆژی فیستیڤاڵدا ڕێزلێنان دەبەخشرێتە تەواوی ئەو كەسانەی كە خۆبەخشانە و لە كاتی كەرەنتینە و ڤایرۆسی كۆرۆنادا خزمەتی شارۆچكەی چەمچەماڵیانكردووە. مەبەست عەباس، ئاماژەی بۆ ئەوەشكرد،"بەشێكی دیكەی ناو فیستیڤاڵەكە گرنگیدانبوو بە كلتوری كوردی و چەندین دەوار و ڕەشماڵ هەڵدرابوو و لەگەڵ ئەوەشدا خواردنی كوردەواری بێبەرامبەر دەدرا بە بەژدارانی فیستیڤاڵەكە".\nخەڵك بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، ئەمشەو ئاسمانی ناوەڕاستی هەرێم پەلە هەور بۆ نیمچە دەبێت لەگەڵ پەیدابوونی تەم لەو ناوچانەی كە لە نەخشەكەدا دیارە لە كاتەكانی بەیانی زوودا. بەڕێوەبەرایەتی گشتی كەشناسی و بومەلەرزەزانی هەرێمی كوردستان لە ڕاگەیەنراوێكدا بڵاویكردەوە ، ئەمشەو ئاسمانی ناوەڕاستی هەرێم پەلە هەور بۆ نیمچە دەبێت و ئاسمانی ناوچەكانی باكور و ڕۆژهەڵات نیمچە هەور دەبێت. ڕاشیگەیاندووە، هەر ئەمشەو ئاسمانی شارەكانی هەرێم تەم لەو ناوچانەی كە لە نەخشەكەدا دیارە لە كاتەكانی بەیانی زوودا پەیدا دەبێت . ئەمەش بارانی 12كاتژمێری ڕابردوی هەندێك لە ناوچەكانی هەرێمە: سلێمانی 4.8 ملم بازیان 2.6 ملم دەربەندیخان 0.2 ملم دوكان 2.4 ملم كەلار 0.6 ملم حاجی ئۆمەران 13.4 ملم پێنجوێن 5.8 ملم ماوەت 7.8 ملم باتوفە 0.2 ملم خانقین دڵۆپ دڵۆپ\nخەڵك - یەحیا حبیب مەفرەزەیەكی پۆلیسی دارستانی شارەزوور هاووڵاتیەك دەستگیر دەكەن كە سەرقاڵی هەڵكەندنی بیر بووە بە نایاسایی و دەستیش بەسەر ئامێری بیر هەڵكەندنەكەدا دەگرن. لە ڕاگەیاندراوێكدا بەڕێوبەرایەتی پۆلیسی دارستان و ژینگەی پارێزگای سلێمانی ڕایگەیاند، "دوای ئەوەی بەشی پۆلیسی دارستانی شارەزوور زانیاریان پێگەیشت كە لە ماڵێكدا لە شارۆچكەی شارەزوور هاووڵاتیەك بە شێوەیەكی نایاسایی سەرقاڵی هەڵكەندنی بیرە، دەستبەجێ مەفرەزەیەك لە كارمەندانمان گەشتنە ئەو شوێنە و لە ئەنجامدا توانیان هاووڵاتیەك دەستگیر بكەن و لەگەڵ ئەوەشدا دەستگیرا بەسەر ئامێری بیر هەڵكەندندا ". بەڕێوبەرایەتی پۆلیسی دارستان و ژینگەی پارێزگای سلێمانی وتیشی، پەڕاوی لێكۆڵینەوەی بۆ ڕێكخراوە و ڕادەستی دادوەر كراوە بۆ وەرگرتنی ڕێكاری یاسایی .\nخەڵك مامۆستایانی وانەبێژ لە سنوری ناحیەی سكتان گرد بونەوەی ناڕەزایی ئەنجام دەدەن. ژمارەیەك مامۆستای وانەبێژ لە سنوری ناحیەی سكتان سەر بە پەروەردەی كۆیە ئاماژە بەوە دەدەن، سبەینێ بەردەم سێیریانی خوێندنگای سكتان گرد بوونەوەی ناڕەزایی ئەنجام دەدەن و بڕیاری بایكۆتی خوێندن دەدەن. دەقی بڵاو كراوەی مامۆستایانی وانەبێژ.. -بریاری بایكۆت دەدەین بە باشمان زانی لە بەیانیەوە واتا رۆژی شەمە زەنگی بایكۆت لێبدەین و شكۆ بۆ مامۆستای وانەبێژ بگەرێنینەوە -لەبەر چەند هۆكارێك ئەم بریارەمان داوە ...... ١-دواكەوتنی موچەی شایستە بۆ مامۆستایانی وانەبێژ بەهیچ جۆرەك قبوڵ نیە . ٢-ڕێك نەخستنی مامۆستای وانەبێژ لە پەروەدەی كۆیە بڵاو نەكردنەوەی لیستی ناوەكان كە ناڕوونی زۆری تێدایە . ۳-لەكاتی دانانی مامۆستای وانەبێژ پێوستە لەسەر ڕێكاری پسپۆڕی و زانستی و خاڵبەندی دابندرێت و مافی هیچ كەسێك نەخورێت .. ٤.داواكارین لە پەروەدەی كۆیە بەزوترین كات دەسەڵاتی خۆی بە كار بهێنیت بۆ لابردنی ئەو مامۆستایانەی كە پسپۆڕ نین و هیچ پەیوەندیان نیە بە پەروەردە .. ٥- دامەزراندنی مامۆستای وانەبێژ یاخود بونیان بە گرێبەست لە ئێستادا . ٦- دیاریكردنی برە پارەیەك لە ئێستادا نەك بە بەشەوانە بۆمان حیساب بكرێتن ، چونكە زۆربەی مامۆستایان پارەكەیان بەشی رێگا ناكاتن . ۷- چیتر زوڵم لە خوێندكاران نەكرێتن دەوامی تەواو بكرێتن نەك رۆژەك نارۆژەك ، ئەمە لە ماڵ وێرانیە بۆ خوێندكاران نەك بەرژەوەندی خوێندكاران بەناوی خۆپاریزی . ٨- سەرفكردنی پارەی وانەبێژان بۆ مانگی ۱۰و ۱۱و ۱۲ لەسەر یەك نەك دانی شایستە دارایەكانمان بە دوومانگ جارێك ئەمە جێگای قبوڵ نیە. نوێنەری وانەبێژانی ناحیەی سكتان م. شوان زیاد كریم ٥/٣/٢٠٢١ شوێنی گردبونەوە بەردەم سێیریانی خوێندنگای سكتان كاتژمێر ۹ی بەیانی\nخەڵك ئەمڕۆ 5ی ئاداری 2021 30 ساڵ بەسەر راپەڕینی گەلی كوردستانی باشوور لە دژی رژێمی پێشووی عێراق تێدەپەڕێت. لەساڵیادی ئەو ڕاپەڕینەدا و لە ڕانیەی دەروازەی ڕاپەڕینەكە لە لایەن لایەنە سیاسیەكان و فەرمانگە و ڕێكخراوەكانەوە، تاجەگوڵینە لەسەر مۆنۆمێنتی ڕاپەڕین دانرا.\nخەڵك ئەمڕۆ پاپا فرانسیس پاپای ڤاتیكان گەیشتە فڕۆكەخانەی نێودەوڵەتی بەغدا. لە ڕێو ڕەسمێكدا لەلایەن بەرهەم ساڵح سەرۆك كۆماری عێراق و مستەفا كازمی سەرۆك وەزیران و ژمارەیەكی دیكەی بەرپرسانی عێراق و جەماوەرێكی زۆری مەسیحییەكانەوە پێشوازی لێكرا. لە ڕێوڕەسمەكەدا كە لە كۆشكی بەغداد ئەنجامدرا، بەرهەم ساڵح سەرۆك كۆماری عێراق وتی، پاپا ڕۆڵیێكی گەورەی هەیە لە بانگەواز بۆ ئاشتی، دادپەروەری كۆمەڵایەتی، رووبەڕووبوونەوەی هەژاری. وتیشی، هەلومەرجی ژیان لەژێر هەڕەشەكانی ڤایرۆسی كۆڕۆنادا دووپاتی ئەو ڕاستییە دەكاتەوە كە جیهان پێوستی بەئاشتی و هەماهەنگیی و دەسگیرۆیی یەكتری هەیە. لە بەشێكی دیكەی رێوڕەسمەكەدا قەداسەتی پاپا فرانسیس، خۆشحاڵی خۆی دەربڕی بۆ سەردانیكردنی عێراق و داوای لە كۆمەڵگەی نێودەوڵەتی كرد كە پشتیوانی تەواو بكەن لە چەسپاندنی ئاشتی و ئاسایش لە عێراق.\nخەڵك ئەمڕۆ جارێكی دیكە نرخی زێڕ دابەزی بەجۆرێك بەهای یەك ئۆنس گەیشتە 1695 دۆلار . ئەدیب غەریب، خاوەنی زەڕەنگەری لالە لە شاری سلێمانی بە (خەڵك) ی ڕاگەیاند، نرخی زێڕ بۆ ئەمڕۆ زیاتر دابەزی و نرخی یەك مسقاڵ ئاڵتوونی عەیارە 21 بە 346 دینارە و یەك مسقاڵ ئاڵتونی عەیارە 18 ، 297 دیناری عێراقیە. سەبارەت بە هۆكاری دابەزینی نرخی زێڕ وتی، هۆكاری نزم بوونەوەی نرخی زێر بۆ ئەوە دەگەڕێتەوە نرخی نەوت بەرز بۆتەوە و دۆلاریش بەهەمان شێوە واتە هەندێك جار نرخی زێڕ لەگەڵ نەوت و دۆلار پێچەوانەیە. وتیشی، هۆكارێكی دیكەی دابەزینی نرخی زێڕ كەمبوونەوەی ڤایرۆسی كۆرۆنایە و ساڵی پار لەگەڵ هاتنی ڤایرۆسی كۆرۆنا نرخی زێڕ بەجۆرێك بەرز بووەوە كە پێشوتر نرخی وای تۆمار نەكردبوو.\nخەڵك - یەحیا حبیب لە شاخی شنروێ لە پارێزگای هەڵەبجە ئێسك و پروسكی سەربازێكی عێراقی دۆزرایەوە. ئەمڕۆ هەینی پۆلیسی پارێزگای هەڵەبجە لە شاخی شنروێ نزیك گوندی كانی گۆیز ئێسك و پروسكی سەربازێكی عێراقی دۆزیەوە. دوای دۆزینەوەی ئێسك و پروسكی ئەو سەربازە عێڕاقییە پۆلیس ڕوفاتەكەی هەڵگرتۆتەوە و گواستراوەتەوە بۆ پزیشكی دادی پارێزگاكە.\nسیمینارێكی یاسایی بەڕێوەچوو\nهەواڵ بڵاوکراوەتەوە: 10/02/2021\nڕێكخراوی تەحكیمی كوردستان خولێكی یاسایی بۆ ماوەی نۆ هەفتە بۆ ژمارەیەك لەپارێزەر و یاساناس كردەوە، كە ئەمڕۆ لەسیمینارێكیاندا باس لەچۆنیەتی بوونە پارێزەری سەركەوتوو كرا.\nئەمڕۆ چوار شەممە پارێزەری ڕاوێژكار بەرهەم ڕەئووف، كە بەڕێوەبەری كۆمپانیای میزان عەدالەیە بۆ ڕاوێژكاریی یاسایی، لەچوارچێوەی ئەو خولەدا سیمینارێكی لەبارەی چۆنیەتی بوون بەپارێزەری سەركەوتوو پێشكەشكرد.\nپارێزەری ڕاوێژكار بەرهەم ڕەئووف بە (تۆڕی میدیایی خەڵك)ی ڕاگەیاند، لەژێر ڕۆشنایی یاسای پارێزەرایەتیی ساڵی 1999 كە لەپەرلەمانی كوردستان دەرچووە سیمینارەكە پێشكەشكراوە.\nئاماژەی بەئەوەشدا، سەركەوتویی پارێزەر كەوتووەتە سەر توانا و لێهاتویی كەسەكە خۆی، چونكە ئەو كەسانەی بڕوانامەی زانكۆ وەردەگرن لەسەرەتای ڕێگاكەدان، ئەو كەسانە پێویستیان بە كۆمەڵێك هەنگاوی كرداری و چاودێریی هەمواری یاساكان و خوێندنەوەی بەردەوام هەیە.\nپارێزەری ڕاوێژكار بەرهەم ڕەئووف ئەوەشی خستەڕوو، لەسەرەتادا كە پارێزەر دێتە ناو كارەوە، ڕووبەڕووی دوو گرفت دەبێتەوە ئەویش ئەزموون و شارەزاییەكی باشی نییە و پاڵپشتییەكی دارایی نییە، بۆیە لەسەرەتاوە پێویستە خۆی پڕبكات لەزانیاری و ئارامبگرێ و دانبەخۆیدا بگرێ، تا چەند هەنگاوێك دەچێتە پێشەوە.\nزیاتر ڕوونیكردەوە، پارێزەر تا سێ ساڵ پێیدەوترێت پارێزەری ڕاهێنراو، كە ناتوانێت هەموو كەیسێك وەربگرێت، بۆیە لەم سێ ساڵەدا نابێت پەلەپەل بكرێت، تا ئەوكاتەی خۆی جێگیردەكات و ئاستی خۆی لەڕووی زانست و زانیاری دەباتەپێشەوە.\nئامانج لەڕێكخستنی ئەم خولە ئامادەكردن و گەشەپێدانی ئەو پارێزەرانەیە، كە تازە دێنە ناو بواری پارێزەرایەتییەوە، یان دەیانەوێت گەشە بەخۆیانبدەن.\nبەرهەم ڕەئووف ئەوەشی ئاشكراكرد، كردنەوەی ئەم جۆرە خولانە زۆر باشن و جێگەی دەستخۆشییە، چونكە پارێزەران پێویستیان بەبینینی ئەزموونی كەسانی ترە و زانیاری زیاتر وەربگرن، بۆیە وەك كۆمپانیای میزان عەدالەش بەنیازن لەماوەی داهاتوودا خولێكی یاسایی بكەنەوە، كە دواتر كات و شوێنەكەی ئاشكرادەكەن.\nپارێزەر یەكێكە لەپیشە گرنگەكان، كە پێویستی بەزانیارییەكی زۆر ورد هەیە دەربارەی یاسا بەركارەكان، بەمەبەستی گێڕانەوەی ماف بۆ خاوەن ماف و بەرگریكردن لەكەسانی مافخوراو.\nخەڵك ـ بەشی هەواڵ\nبڕیارە داشكاندنێكی گەورە بۆ قەرزی ئاو بكرێت\nبكوژی ژنێك دەستگیركرا\nبەپێی توێژینەوە زانستیەکان گەر سستمی خەوتنت تەندرووست نەبێت و وەک پێویست نەخەویت، بۆ ڕۆژی داهاتوو توانای چالاکی…\nئەمەی خوارەوە کۆمەڵێک شتی ناو ماڵەکەتە کە وادەکات WiFi کەت خاو ببێتەوە و بەکەڵک نەمێنێت: -هەموو کەرەستەیەکی…\nئەمەی خوارەوە کۆمەڵێک وێنەی سەتر و سەمەرەیە کە زۆر قورسە شیکاریان بۆ بکەیت! ئەمە مل نییە، جوان تەماشای بکە…\nئه‌رشیفه‌کان مانگێک دیاری بکه ئازار 2021 (264) شوبات 2021 (1614) كانونی دووه‌م 2021 (906) كانونی یه‌كه‌م 2020 (62)


ئوسترالیا داواى لێبوردن لە ئەفغانستان دەکات و قەرەبوى دەکاتەوە\n01:25 - 19/11/2020\nدواى ئەنجامدانى لێپرسینەوەیەک لەو سەربازە ئۆستڕالیانەى کە بۆ ئەفغانستان نێردرابون، دەرکەوتوە کە (39) هاوڵاتى مەدەنى ئەفغانى بەدەستى ئەو سەربازانە کوژراون. جەنەڕاڵێکى سوپاى ئوسترالیاش دەڵێت: دەبێت کەسوکارى قوربانییەکان قەرەبوبکرێنەوە.\nجەنەڕاڵ ئەنگوس کامبێل، سەرۆک ئەرکانى سوپاى ئوسترالیا رایگەیاند: لێپرسینەوەیەک ئەنجامدراوە لەسەر تاوانى جەنگى سەربازانى وڵاتەکەمان لە ئەفغانستان لە نێوان ساڵانى (2005 بۆ 2016) و بۆمان ئاشکرابوە کە لەو ماوەیەدا (39) هاوڵاتى مەدەنى ئەفغانى لەلایەن سەربازانى سوپاکەمانەوە کوژراون.\nوتیشى:" ئەمە شەرمەزارییە بۆمان و بەناوى سوپاى ئوسترالیاوە داواى لێبوردن لە ئەفغانییەکان دەکەین".\nلاى خۆیەوە، پۆل بریرى تۆن، جەنەڕاڵ لە سوپاى ئوسترالیا، کە یەکێکە لەو کەسانەى ئەو راپۆرتەى ئامادەکردوە و تاوانەکەى ئاشکراکردوە، وتویەتى "دەبێت کەسوکارى ئەو (39) قوربانییە لەلایەن حکومەتى ئوسترالیاوە قەرەبوبکرێنەوە".\nتۆن ئاشکرایکردوە، بۆ ئامادەکردنى ئەو راپۆرتەو گەیشتن بەو راستیانە، چاوپێکەوتن (423) کەس لە هاوڵاتى ئەفغانى و سەربازى ئوسترالى کراوە و لێکۆڵینەوە لە (20) هەزار بەڵگە و (25) هەزار دیمەنى ڤیدیۆى کراوە.\nلەئێستادا تەنها (400) سەربازى ئوسترالى لە وڵاتى ئەفغانستان ماون و وەک هێزى ئاشتى پارێز لەو وڵاتە رۆڵ دەبینن.


سامانی وەستا بەکر: باشترین خۆ پارێزی هێرشکردنە. – WTARIKURD\nسامانی وەستا بەکر: باشترین خۆ پارێزی هێرشکردنە.\nهەر لەو ڕوانگەیەوە ئەبینین کاتێ سەرۆکی وڵاتە یەکگرتووەکانی ئەمریکا باس لە بوونی کورد ئەکا لە باشترین پیاهەڵدانا ئەڵێت (کورد شەڕکەرێکی باشن) کە لە ڕاستیا ئەمە نەک پیاهەڵدان نییە بەڵکو وەک بێ ڕێزیەکیش وایە چونکە ئەگەر ئەم پیاهەڵدانە بۆ نمونە لە پاڵ چەندین ووشەی وەک نەتەوەیەکی زیرەک، داهێنەر، بەرهەمهێن، زانست دۆست، ژیان دۆست ….هتد بهاتایە ئاسای بوو بەڵام ناساندن و پیاهەڵدانی کورد تەنها وەک شەڕکەر، ئەوا وەک یەکێک لە خێڵە سەرەتاییەکان کە لە جیهانی دەورووبەر دابڕاون تەنها توانایان پەلاماردان و شەڕکردنە کاتێک لێیان نزیک ئەبیتەوانێ ئەمانشوبهێنێ، هەر بۆیە کاتێک سەرۆکی ئەمریکا دووبارە ئەڵێت کورد شەڕکەرێکی باشە بەڵام بەرامبەر چەک و پارە شەڕیان بۆکردووین ئیتر بێ ڕێزی و بەد ڕەوشتی بەرامبەر کورد وەک نەتەوە ئەگاتە ترۆپک، بۆیە ئەبێت کورد بگەڕێ بەدوای ئەوەی کە ناسنامەی خۆی لە جیهانا بە جۆرێکیتر داڕێژێتەوانی.\nبۆ نمونە لەکۆی دنیایا زۆر خواردن هەیە کە بە خواردنی تورکی ناسێنراوە، بەڵام لە ڕاستیا مافی بە تورکەوە نیە وەک نەتەوەی مەنگۆلی و تەتەری بگرە تا ئێستاش پێی ئاشنا نین، بەڵام ئەوانەی کە ئێستا پێیان ئەوترێ تورک و لە خاکی کورد و یۆنانا دەوڵەتێکیان بەناوی تورکیاوە بۆخۆیان دروست کردووە هەستاون پاشگری (تورکی)ان لکاندووە بەو خورادن و کاڵایانەوە وە لە ئاست بەرگری نەکردنی کوردا کە زۆرترین دزی لە کلتورو مێژووی کراوە تورکە مەنگۆلی/تەتەرەکان ئەو کارەیان بۆ چۆتە سەرو چەسپاندوشیانە.\nبەسەرهاتی سڕینەوەی ناوی یەكێك لە بەناوبانگترین قاوەكانی جیهان (قاوەی کوردی) لە ساڵی 1850ز بۆ 1930ز ئەم قاوەیە هی کوردە. ئەم قاوەیە لەناوچە شاخاویی و ناوچەو کوردییەکانی باکوری کوردستانەوە بەرهەم دەهێنرێت و هەناردەی وڵاتی فەرەنسا کراوە، پاشان بووە بە قاوەیەکی براندی جیهانی. پێکهاتەی قاوەکەکە لە دارەبەن دروستدەکرا و تاموو بۆن و بەرامێکی بێشومار خۆش و سەرەنجڕاکێش و سروشتی هەبووە.کورد پێیان دەگوت قاوەی (قەزوان) و فەرەنسی و وڵاتانی تریش پێیان دەگوت (قاوەی کورد)ی. قاوەکە لە دارەبەن ئامادەدەکرا، دارەبەن بێجگەلە بنێشت قاوەشی لێدورست دەکرێت کە بۆ ئەو سەردەمە شتێکی دەگمەن و بیرۆکەیەکی تازە و ناوازە بوو،کە قاوە لەدارەبەن ساز بکرێ، هەر ئەم هۆکارە بوو کە قاوەکە بەزوویی برەوی سەند و هەناردەی هەموو وڵاتانی جیهان کرا.\nکەمال ئەتاتورک هەشت ساڵ پێش مردنی، زۆر بەخراپی دژایەتی کورد و ئەرمەن و تەنانەت عەرەبیشی ئەکرد. ناوی (قاوەی کورد)یشی وەکو سەرجەم ناوی گوند و ناوچە کوردییەکان بۆ ناوی تورکی گۆڕی. سەرجەم کۆمپانیا و کارگە بیانیەکانی بەزۆر ناچار کرد ئەو قاوەیە بەناوی قاوەی تورکییەوە رەوانەی وڵاتانی تری جیھان بکەن. ئیتر لەدەمەوە قاوە کوردییەکە کرا بەقاوەی تورکی. هەر ئەوش نا بەڵکو کەمال ئەتاتورک بڕیارێکی دەرکرد بە سڕینەوەی کلتور و مێژووی گەلانی ژێردەستیان هەروەک چۆن فەرمانی کرد بە توانەوەو بە تورک کردنی فەرهەنگی گەلان دیسانەوە لەوەشا کورد پشکی شێری بەرکەوت و تا ئێستاش زۆربەی فەرهەنگی تورکی مەنگۆل/ تەتەری خاوەنێتی بۆ کورد ئەگەرڕێتەوانێ.\nبەهرۆز جەعفەر: سەرلەنوێ داگیرکردنەوەی عێراق.\nلوقمان غه‌فوور: له باشوره‌وه باسی ئه‌خلاق بۆ رۆژئاوا ده‌كه‌ن.


نیگەرانییەکان لەبارەی گۆڕانکارییەکانی وەتس ئەپ چین؟\n02:37 - 10/01/2021\nنیگەرانییەکان لەبارەی گۆڕانکارییەکانی وەتس ئەپ چین؟\nئەپڵیکەیشنی واتس ئەپ بە هەبوونی ئەمنییەتێکی باش ناسراو بوو، بەکارهێنەرێکی زۆری هەیە و بازرگانان و خاوەنکارەکان لە ڕێگەی ئەم ئەپەوە پەیوەندی لەگەڵ کڕیارەکانیاندا دەبەستن، لە ئێستادا کەمتر لە مانگێکی ماوە گۆرانکاری و تێهەڵکێشکردنی ئەم ئەپە لەگەڵ کۆمپانیاکانی دیکەی سەر بە فەیسبووک بچیتە بواری جێبەجێکردنەوە. گۆرانکارییەکان لەلایەن بەکارهێنەرانەوە نیگەرانی لێکەوتووەتەوە و لە هەندێک ڤێرژنی کۆنیشدا مەترسی هاککردنی دروستکردووە.\nگۆڕانکارییە نوێیەکانی وەتس ئەپ چین؟\nبەکارهێنەرانی ئەم ئەپڵێکەیشنە تاوەکو 8ی شوباتی 2021 کاتیان هەیە بۆ خوێندنەوەی مەرجە نوێیەکانی و رازیبوون پێیان، ئەگەر بەکارهێنەران رازی نەبن بە مەرجە تایبەتییە نوێیەکان کە لەو پەنجەرەوە بۆیان دێت، ئەوا لەو بەروارەدا ئەکاوتنی وەتس ئەپەکانیان دەسڕێتەوە.\nگۆڕان لە سیاسەتی پاراستنی تایبەتمەندی بەرنامەکە، کە لە ئێستادا زیاتر لە دوو ملیار بەکارهێنەری هەیە، گرنگە و دەبێت ئاگامان لێی بێت، گۆڕانکارییەکانیش خۆیان لەمانەدا دەبیینەوە: تیهەڵکیشبوون لەگەل گرووپی خزمەتگوزارییەکانی دیکەی سەر بە فەیسبووک، دابینکردنی فەزایەکی باشتر بۆ کاری بازرگانی و کۆکردنەوەی داتای تایبەتی دارایی بەکارهێنەرەکانی.\nوەتس ئەپ چ داتایەک لەگەڵ فەیسبووک هاوبەشی پێدەکات؟\nئەم ئەپڵیکەیشنە زۆرێک لە داتاکانی پەیوەست بە ئەکاونت کۆدەکاتەوە وەک: ژمارەی مۆبایل، وێنەی ئەکاونتەکەتشێوەی بەکارهێنانی تۆ لە تەواوی ئەو تایبەتمەندیانەی کە بەکاری دەهێنیت، ئەو گرووپانەی کە تێیدایت، چۆنێتی پەیوەندیکردنت بە کەسانی دیکەوە لە رێگەی ئەم ئەپڵیکەیشنەوە و زانیارییەکانی دیکەی وەک داتای مۆبایل یان ئەو ئامێرەی ئەپلیكەیشنەکەی لەسەر بەکاردێنی.\nئەم هەنگاوەش بۆ چاکسازی و فراوانکردنی خزنەتگوزارییە جیاوازەکانی فەیسبووکە، کە لە ڕێگەیانەوە بەکارهێنەران دەتوانین نرخی کاڵاکان بدەن. ئەمەش واتە تیهەڵكێشکردنی خزمەتگوزاری و بەرهەمەکانی فەیسبووک تایبەت بە فراوانکردنی کاری پڕوپاگەندە.\nئەم چاکسازییە نوێیە واتە واتس ئەپ ئەو زانیاریانەی کە دەربارەی تۆ کۆیکردووەتەوە، لەگەڵ کۆمپانیاکانی دیکەی فەیسبووک هاوبەشی پێدەکات، زانیاریەکانیش بریتین لە زانیاری دروستکردنی ئەکاونت وەک ژمارە مۆبایل، داتاکانی بەکارهێنان، زانیاری پەیوەست بە خزمەتگوزارییەکان، زانیاری چۆنێتی پەیوەندیکردنت بە کەسانی دیکەوە و کۆمپانیاکنەوە و دیاریکردنی IP یەکەت، رەنگە زنیارییەکانی ناو ئەکاونتەکەشت لە بەشی "Information Collected" or "Obtained upon Your Notice or Your Consent"ش بگرێتەوە.\nبەم هاوبەشیپێکرنەش، فەیسبووک پروپاگەندەی کۆمپانیاکانیت بۆ دەنێرێت. هەروەها، کۆمپانیاکە داتا کۆکراوەکانی تۆ لە ئەپڵیکەیشنەکە و خزمەتگوزارییەکانی دیکەی فەیسبووک بەکاردەهێنێت بۆ بابەتی ریکلام و پێشنیارکردنی بۆ ئەوکەسانەی سپۆنسەردەکەن لە ڕێگەی ئەو کۆمپانیایەوە.\nمامەڵەکردن لەگەڵ چالاکییە بازرگانیەکان\nزۆرێک لە خاوەنکارەکان بۆ پەیوەندیکردن بە کڕیارەکانی خۆیانەوە پشت بە وەتس ئەپ دەبەستن، بۆیە ئەم کۆمپانیایە خزمەتگوزارییەکی بەناوی بازرگانی وەتس ئەپ WhatsApp Business کردەوە، کە رێگە دەدەات بە خاوەنکارەکان لە رێگەی تایبەتمەندییە بازرگانییەکانەوە پەیوەندی بە کڕیارەکانیانەوە بکەن.\nئەم بەشەی ئەپڵێکەیشنەکە لە ساڵی رابردوودا بەشیوەیەکی بەرچاو بەکارهێنەرانی زیادی کرد و لە ئێستادا زیاتر لە 50 ملیۆن کەس بەکاریدەهێنن، بۆ زیادکردنی بەرکارهێنەرانیشی، وەتس ئەپ ڕێگە دەدات بە کۆمپانیاکانی دیکەی فەیسبووک خزمەتگوزارییەکانیان تێهەڵکێشی ئەم بەشەش بکەن.\nئەم خزمەتگووزارییە نوێیە بەو مانایەیە کە ئەگەر کەسێک تەنها یەک ئەکاونتی لە وەتس ئەپەوە هەبێت، نامەی لە فەیس بووک یان ئینستاگرامەوە بۆ رەوانە دەکرێت.\nئەپی وەتس ئەپ لەسەر ملیۆنان مۆبایل لەکارکردن دەوەستێت\nبەپێی راپۆرتێکی رۆژنامەی ئیندیپیدێنتی بەریتانی، ئەپی واتس ئەپ لەسەر ملیۆنان مۆبایلی زیرەکی هەردوو سیستەمی پێکەری ئایۆس و ئەندرۆید لەکاردەکەوێت.\nژمارەیەکی زۆر لە وەشانە کۆنەکانی سیستەمی کارپێکەری ئای ئایۆس، ئەندرۆید و ویندۆزفۆن\nلە ئێستاوە چەندین تایبەتمەندی ئەم ئەپڵیکەیشنەیان لەدەستداوە و بەهیچ شێوەیەک گۆڕانکاری نوێکاریان پێ ناگات.\nسەبارەت بە ژمارەی وەشانەکان، واتس ئاپ چیتر کار ناکات لەسەر ئەو ئامێرانەی ئایفۆن کە پشتگیری لە وەشانی IOS8 و کەمتر دەکەن، بەڵام لەو ئایفۆنانە کە توانای نوێکردنەوەی وەشاندنیان هەیە بۆ IOS9، دەتوانن سوود لە خزمەتگوزاریە نوێیەکان ببینن، بەمەش ئەپڵیکەیشنەکە بۆ لەمەودوا پشتگیری لە وەشانی ئای ئۆ ئێسی 10 دەکات. هەرچی مۆبایلەکانی جۆری سیستمی ئەندرۆیەدە، چیدیکە ئەپەکە پشتگیری لە وەشانی . Android 4.0.3 و کەمتر ناکات\nهاککەرەکان ئاسانتر WhatsApp هاک دەکەن\nبە گوێرەی راپۆرتیكی پێگەی ئیندیپیدێنتی بەریتانی، ئەو کەسانەی دواین ڤێرژنی ئەم ئەپڵیکەیشنەیان داونلۆد نەکردووە، لەژێر مەترسی هاککردندان.\nکۆمپانیاکە باسی لە کێشەیەکی ئەمنییەتی لە ئەپڵیکەیشنەکەیدا کردووە، کە رێگە دەدات بە هاککەرەکان لە ڕێگەی ناردنی ڤیدیۆیەکەوە دەستان بگات بە نامەکانی بەکارهێنەران.\nئەم کێشە هونەریە بە CVE-2019-11931 ناوبراوە و زیاتر مەترسییە بۆسەر ڤێرژنە کۆنەکانی واتس ئاپ لە ئەندرۆید و ئایفۆندا.\nئەم کێشە هونەریە ڤێرژنە نوێیەکەی واتس ئەپی نەگرتووەتەوە و تەنها بۆ ڤێرژنە کۆنەکان مەترسیدارە.\nوازهێنان لە WhatsApp\nگۆڕانکارییە نوێیەکانی واتس ئەپ نارەزایەتی زۆرێک لە بەکارهێنەرانی ئەم ئەپڵیکەیشنەی لێکەوتووەتەوە و هەندێک لە بەکارهێنەرانی روویان کردووەتە بەکارهێنانی تێلیگرام.\nبە گوتەی Sensor Tower " دابەزاندنی ڤێرژنی نوێی واتس ئاپ لە حەوت رۆژی سەرەتای ئەمساڵدا بەراورد بە هەفتەی پێشوو 100٪ کەمیکردووە، بەڵام هێشتا 10 ملیۆن و 500 هەزار جار لە سەرانسەری جیهاندا داونلۆد کراوە.


هەڵبژاردن نزیك بووەتەوە.. پەرلەمانی عێراق كەی هەڵدەوەشێتەوە و كێ لە بردنەوە نزیكترە؟\n:: PM:08:52:15/09/2021 \nدوای دواخستن و مشتومڕێكی زۆر، 10ی تشرینی یەكەمی داهاتوو بۆ بەڕێوەچوونی هەڵبژاردنی پێشوەختەی عێراق دیاری كرا، حكوومەت و هێزە سیاسییەكان و كۆمسیۆنی هەڵبژاردنی عێراق بە پاڵپشتی نێودەوڵەتی لەسەر وادەكەی كۆكن، پێشتر هاتە راگەیاندن بۆ بەڕێوەچوونی پرۆسەكە دەبێ پەرلەمان خۆی هەڵوەشێنێتەوە، بەڵام ئەگەری دروستبوونی كێشە چەندە؟\nمەیادە نەجاڕ، پەرلەمانتاری كورد لە فراكسیۆنی پارتی دیموكراتی كوردستان بە "وشە"ی راگەیاند، لەناو پەرلەمان دەنگ لەسەر ئەوە دراوە چەند رۆژێك پێش بەڕێوەچوونی هەڵبژاردنی پێشوەختەی عێراق پەرلەمان هەڵبوەشێتەوە، بۆیە ئەندامان دەنگیان لەسەر ئەو بابەتە داوە و هەموو شتێك یاساییە، واتە ئەگەر هەڵبژاردن لە وادەی خۆی بكرێت، پەرلەمان هەڵوەشایتەوە، ئەگەر هەڵبژاردن لە 10ی مانگی داهاتوو بكرێت، پە رلەمان لە 9ی مانگ هەڵوەشاوەیە.\nزیاتر گوتی، دوای هەڵبژاردن و دەركەوتنی ئەنجامەكان، پەرلەمانی نوێ پێك دێ و لە كاری خۆیان بەردەوام دەبن تا كاتی دامەزراندنی حكوومەتی نوێ، پێكهاتنی پەرلەمانی نوێ لەسەر پەسندكردنی ئەنجامی هەڵبژاردنەكان بەندە، ئاخۆ وەك 2018 گومان و تانە لە ئەنجامەكان و ژماردنەوەی بەدەستی دەنگەكان دەدرێت.\nنەجاڕ روونی كردەوە، ئەگەر قۆناغی دەركەوتنی ئەنجامەكان وەك 2018 دوا كەوت، پەرلەمان دوای چەند مانگێك سوێندی یاسایی خوارد، روونی كردەوە، عێراق وڵاتێكی دامەزراوەیی نییە تا كار لەسەر ئەوە بكرێت نەچێتە ناو بۆشاییەكی دەستووری، بێگومانە ئەو كێشە و ململانێیانەی لە نێوان هێزە سەرەكییەكان رۆڵی زیاتریان لە هەڵبژاردنەكە و پێكهێنانی حكوومەت و پێكهێنانی فراكسیۆنی گەورەترین هەیە، ئەوەیش كاتی پێویستە.\nنیوچە رێككەوتنێك لەسەر درێژكردنەوەی دەسەڵاتەكانی مستەفا كازمی هەیە\nزۆرجار هەڵبژاردنەكانی عێراق كێشە و ناكۆكی گەورەی تێ كەوتووە، بەتایبەتی لە نێوان هێزە ركابەرە گەورەكانەوە، ئەوان بەپێی بەهێزی خۆیان سوودیان لە دەستوور و لێكدانەوەی مادەكانی دەستوور بینیوە بۆ سەپاندنی خۆیان و بردنی دەستكەوتی یەكتر، لە 2018 كێشەی گەورە دروست بوو و پێكهاتنی پەرلەمان و حكوومەت دوا كەوت، تا رێككەوتن لەسەر كاندیدێكی تەوافوقی، ئەمساڵ لەناو هەموو پێكهاتەكان چەند هێزێكی سەرەكی ركابەر هەن، بۆیە چاوەڕوان دەكرێت بە هاوشێوەی پێشوو ئەنجامەكان و تانەدان بۆ دوای رێككەوتن و سازانی هێزە سەرەكییەكان دوا بكەوێت.\nتارق حەرب، شارەزای یاسایی و دەستووری عێراق لەوبارەوە بە "وشە"ی راگەیاند، هەڵوەشانەوەی پەرلەمان لە حەوتی تشرینی یەكەم دەبێت، واتە دوو رۆژ پێش بەڕێوەچوونی هەڵبژاردنەكە، سەرۆك كۆماری عێراق دەسەڵاتی هەیە لەسەر داوای سەرۆكی ئەنجوومەنی وەزیران پێش ئەو وادەیە پەرلەمان هەڵبوەشێنێتەوە، بەڵام ئەوە ناكات، چونكە بە كردەنی لەئێستەوە پەرلەمان بە هەڵوەشاوە حسێبە، بەڵگەیش لەكاتی سەردانی سەرۆكی پەرلەمانی ئوردن دەبوایە پەرلەمان كۆ ببایەوە، بەڵام نەیانتوانی ئەو كۆبوونەوەیش بكەن، بۆیە مانای وایە پەرلەمان نیوچە مردووە، ئەگەرچی لە رووی یاساییەوە تا حەوتی مانگی داهاتوو ماوە.\nزیاتر گوتی، من پێم وا نییە سەختی و كێشە لە دروستبوونی حكوومەتی داهاتووی عێراق دروست ببێت، چونكە لە ئێستەوە لێكگەیشتن لە نێوان رەوتی سەدر و پارتی دیموكراتی كوردستان و هێزەكانی تری كوردی و هێزێكی گەورەی سوننە هەیە، واتە نیوچە رێككەوتنێك لەسەر درێژكردنەوەی دەسەڵاتەكانی مستەفا كازمی، سەرۆكی وەزیرانی ئێستە هەیە، بۆیە پێم وا نییە كێشەیەك دروست ببێت لەبارەی دیاریكردنی كاندیدی سەرۆك وەزیران. بەڵام لەگەڵ ئەوەیش بابەتەكە رەنگە بەو ئاسانییە نەبێت.


د. علی ئەلوەردی\nکتێبستان نووسەرەکان د. علی ئەلوەردی\nناوی نووسەر: د. علی ئەلوەردی


گەشە بەخۆت بدە تا ژیانت باشتر بێت\n12:05 - 2022-06-12\nچیمەن محەمەد راهێنەری گەشەپێدانی خود، لە ساڵی 2019 بە زمانی کوردی دەستی بە کارکردن کردووە لەو بوارەدا، رۆژانە وانە بەو کەسانە دەڵێتەوە کە رووی تێدەکەن و فێریان دەکات کە چۆن ناخی خۆیان بەهێز بکەن، بۆئەوەی بگەن بە ئاگاییەکی بەرز تا بتوانن ژیانێکی شایستەیان هەبێت و بیروباوەڕیان کۆنترۆڵ بکەن و بەرەوپێشی بەرن و بگەن بەو ئامانجەی دەیانەوێت.\nچیمەن محەمەد دەڵێت: باسکردنی گەشەپێدانی خود بۆ هاووڵاتیان سەرەتا کەمێک قورس بوو لەبەرئەوەی بابەتێکی تازە بوو و بە ئاسانی قبووڵیان نەدەکرد کە چۆن ناخی مرۆڤ کاریگەریی هەیە لەسەر تەندورستی جەستە و کەسەکانی دەوروبەر لەبەرئەوەی کەسەکان زیاتر سەیری رووکەش دەکەن و کاتێک پێی دەڵێیت ناخی خۆت بگۆڕە قورسە بەلایەوە.\nباسی لەوەشکرد؛ قورسە خەڵک تێبگەیەنێت کاتێک شتێکت بەدڵ نابێت لە کەسی بەرامبەرت لەجیاتی هەوڵدان بۆ گۆڕانکاری لەودا یان ئەوکارە نەخوازراوەی بەرامبەرت دەکات پێویستە ناخی خۆت بگۆڕیت تا کاریگەریی نەرێنی لەسەرت نەبێت.\nئەکسس بارز یەکێکە لە تەکنیکەکانی قوتابخانە ئەکسس کۆنشێسنسی ئەمریکی باس لە ئاگایی دەکات چۆن هەستە نەرێنییەکان بکەین بە ئەرێنی بۆ ئەوەی بە ئاسانی بگەین بەوەی دەمانەوێت لە ژیانمان.\nچیمەن محەمەد راهێنەری گەشەپێدانی خود وتی: هەموو مرۆڤێک دەتوانێت ژیانی خۆی بەو شێوەیە بەرنامەڕێژ بکات کە خۆی دەیەوێت، بەشێوەیەک هەر مرۆڤێک نەستی خۆی لەسەر خۆشی بەرنامەڕێژی بکاتەوە ئەوە خۆشی بۆ دەهێنێت و بە پێچەوانەشەوە.\nئەو راهێنەرە بۆ گەشەپێدانی خود پشت بە چەند رێنماییەک دەبەستێت و کەسەکان فێردەکات چۆن وازبهێنن لە بیرۆکە نەرێنییەکان و دەڵێت: کار لەسەر نەستی مرۆڤ دەکەین کە بەشێکی سەرەکییە لە ژیان و بە پاککردنەوەی لە هەندێک باوەڕی نەرێنی ژیان بە تەواوی دەگۆڕێت، هەروەها پاش جێبەجێکردنی رێنماییەکان کەسەکان خۆشیان سەریان سوڕدەمێنێت چۆن ژیانیان گۆڕاوە بەرە و باشتر و بەردەوام دەبن.\nئەو راهێنەرەی خود پێی وایە؛ زۆرینەی خەڵک لە زۆر رووەوە روخێنەرن و ئەگەر رێگەت بۆ خۆشکردن، لە ماوەی چەند خولەکێکدا ژیانت تووشی چەرمەسەری دەکەن، بۆیە ئەگەر بەو ھیوایەوە بژیت کە پێت وابێت خەڵکی یارمەتیدەرت دەبن لە دڵخۆشی و ئارامیدا، ئەوا ون دەبی، بۆیە گوێ بەکەس مەدە و خۆت خەڵات بە خۆت ببەخشە.


چەكی پارەی گەنمی جووتیاران دابەش دەكرێت – تۆڕی میدیایی خەڵک\nچەكی پارەی گەنمی جووتیاران دابەش دەكرێت\n2019/10/01 - 5:35 PM\nدوابەدوای گەیشتنی پارەی گەنمی جووتیاران لە بەغداوە، سایلۆی شێخان ئاگاداری حجووتیاران دەكاتەوە سەردانیان بكەن بۆ وەرگرتنی چەكی پارەكانیان.\nبەڕێوەبەرایەتی سایلۆی شێخان لە ئاگادارییەكدا ئاماژەی بەوەكردووە، ئەو جووتیارانەی گەنمیان ڕادەستی سایلۆی شێخان كردووە سبەینێ چوار شەممە ئامادەبن بۆ وەرگرتنی چەكی پارەی گەنمەكانیان.\nڕاشیگەیاندووە، لە سبەینێوە دەست بە دابەشكردنی چەكی پارەی گەنمی (23 و 24 و 25-7-2019) دەكەن.\nپارەی گەنمی جوتیارانجوتياران\nسائیرون بۆ (خەڵك): ئەم داواكاریانەمان لە عەبدولمەهدی هەیە\nلەئێران دەستدرێژی دەكرێتە سەر دیپلۆماتكارانی عیراقی\nخەڵك – بەشی هەواڵ وتەبێژی بەڕێوەبەرایەتی گشتی تەندروستی سلێمانی ڕایدەگەیەنێت ، لە ماوەی 24 كاتژمێری ڕابردوودا 39 تووشبووی كۆرۆنا چاكبوونەتەوە...


یەکەم: ئێران لە هاوکێشە سیاسییەکانی هەرێمی کوردستاندا.\nوەک حەسەن داناییفەڕ، باڵیۆزی کۆماری ئیسلامی ئێران لە عێراق ڕایگەیاندووە، مەسعود بارزانی سەرۆکی هەرێمی کوردستان سەردانی تاران دەکات.\nهێشتا وەک داناییفەڕ دەڵێت ڕۆژی سەردانەکە دیار نەکراوە بەڵام بەم زووانە دەبێت و بارزانی لەگەڵ ئایەتوڵا عەلی خامەنەئی ڕابەری شۆڕشی ئیسلامی ئێراندا کۆدەبێتەوە و هەروەهاش لەگەڵ گەورە کاربەدەستانی تری وڵاتەکەدا بۆ باسکردنی پەیوەندییە دوو لایەنیەکان.\nئەم سەردانەش ئەگەر کرا لە دەمێکدایە جموجۆڵێکی سەربازی وەک ئاژانسەکانی هەواڵ ئاماژەی پێدەکەن لە ناوچە سنوریەکانی نێوان ئێران و هەرێمدا دەبینرێت.\nدەمێکە دەگوترێت کۆماری ئیسلامی ئێران دەستی هەیە لە ورد و درشتی عێراقدا و کاریگەرییەکانی ئێران بە تەواوەتی بەسەر ڕەوشی سیاسی عێراقەوە دیارە.\nبەڵام ئایا لە هەرێمی کوردستانیش وەهایە؟\nبەردەوام شیکەرەوە ئاگاهییان داوە لەوەی نابێت هەرێمی کوردستان ببێتە بەشێک لە قەیران و ناکۆکییەکانی نێوان جەمسەرەکانی ڕۆژهەڵاتی ناوەڕاست، بە تایبەتیش ئێران و تورکیا. بەڵام وەک دەڵێن لە هەرێم بە ئاشکرایی ئەو دوو جەمسەرییە دیارە، پارتی دیموکراتی کوردستان نزیکە لە تورکیا و یەکێتی نیشتمانی کوردستانیش لە ئێران.\nئایا کورد لە عێراقدا دەتوانێت هاوسەنگی خۆی بپارێزێت لە قەیرانەکانی ناوچەکەدا؟\nکاریگه‌ریه‌کانی ئێران چین له هاوکێشه سیاسییه‌کانی ناو هه‌رێمدا؟\nئایا ئێران ده‌توانێت ببێته مایه‌ی سه‌قامگیری سیاسی له هه‌رێمدا؟\nئایا ئه‌م سه‌ردانه‌ی بارزانی بۆ تاران، چ جۆره کاریگه‌رییه‌کی ده‌بێت له‌سه‌ر په‌یوه‌ندیه‌کانی نێوان هه‌ولێر و ئانکه‌ره؟\nدکتۆر کامەران مەنتک، پسپۆڕی زانستە سیاسییەکان لە زانکۆی سەڵاحەدین وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە.\nدووهەم: سیاسەتی بە کافرکردن لای سەرۆکی تورکیا\nلە سەردانەکەیدا بۆ شاری دیاربەکر، ڕەجەب تەیب ئەردۆغان سەرۆکی تورکیا هاوکاتی ڕەخنە گرتنی لە وڵاتە یەکگرتووەکانی ئەمریکا لەسەر هاوکاریکردنی کورد لە سوریا لە شەڕی دژی دەوڵەتی ئیسلامیدا، پێشنیازیش دەکات کە لەشکری تورکیا ئامادەیە بۆ شەڕی دژی تێرۆریستان لە سوریادا بەو مەرجەی هێزە کوردیەکان (یەپەگە) لەو شەڕانەدا بەشدار نەبن.\nهەر لە ئامەد، سەرۆکی تورکیا گوتاری ئاینی بەکارهێنا دژی پارتی کرێکارانی کوردستان (پەکەکە) بە کافر ناودێری کرد و لەوبارەیەوە وتی " ئەوانە کافرن و زەردەشتین و مەگەر ئەوانە مزگەوتەکانیان نەڕوخاندوین؟! ڕەفتارەکانیان لەگەڵ بەهاکانی ئێمەدا ناگونجێن."\nتورکیا وەک چۆن لە قەیرانی ناوخۆییدایە، ئاوەهاش لە سەر ئاستی دەرەوەییش ڕووبەڕووی ئاڵۆزی سیاسی دەبێتەوە.\nئەمڕۆ پێنجشەممە پەرلەمانی ئەڵمانیا بە تێکڕای دەنگ کۆمەڵکوژی ئەرمینیەکانی لە سەروەختی ئیمپراتۆریەتی عوسمانلیدا بە ژینۆساید ناساند و ئانگێلا مێرکڵ، راوێژکاری ئەڵمانیاش وەک دەمڕاستەکەی دەڵێت پشتیوانی لەم هەنگاوە کردووە.\nپێشتر لە ئەوروپادا پەرلەمانی وڵاتی فەڕەنسا کۆمەڵکوژی ئەرمینیەکانی بە ژینۆساید ناساند.\nشیکەرەوە لەوبڕوایەدان بەکارهێنانی ڕوانینە ئاینیەکان لەوانەیە تا ئەندازەیەک کاریگەریی هەبێت لە ناوخۆی وڵاتەکەدا بەڵام ئەو جۆرە گوتارانە نابنە مایەی گۆڕانکاری لە هەڵوێستەکانی بەلانی کەم وڵاتانی ڕۆژئاوا بەرامبەر سیاسەتە ناوخۆیی و دەرەوەییەکانی پارتی داد و گەشەپێدانی فەرمانڕەوای تورکیا کە ڕەگ و ڕیشەیەکی ئیسلامیانەی هەیە.\nلە پاش ئەم بڕیارەی پەرلەمانی ئەڵمانیا، ئایا پێگەی تورکیا لە ئەوروپا بە تایبەتی و لە کۆمەڵگای نێونەتەوەییشدا چۆن دەبێت؟\nئایا ئه‌م جۆره ڕاگه‌یاندنه سیاسه‌تێکی نوێی ئه‌ردۆغانه به‌رامبه‌ر به په‌که‌که و به کافر ناودێرکردنیان؟\nئایا ده‌کرێت وه‌ک ڕه‌تکردنه‌وه‌ی ئاینه‌کانی تر له تورکیا لێی بڕوانرێت؟\nئایا به‌کارهێنانی ڕایه‌ڵی ئاینی کاریگه‌ری ده‌بێت به‌سه‌ر دۆسێی قه‌یرانی کورده‌وه له تورکیادا؟\n(ئامێد سوله‌یمان) نوسه‌ر و لێکۆڵه‌ر وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه.\nلەگەڵ ڕووداوەکاندا: ئێران لە هەرێم کوردستان / تورکیا و بە کافر کردن


ژیان نامه ی نه وشیروان مسته فا - ریباز تورجانی\nخانه/تاریخ/گفتگو/ژیان نامه ی نه وشیروان مسته فا\nســــۆزی میــــحڕاب Send an email ۳۰ اردیبهشت ۱۳۹۶\n۰ 875 خواندن این مطلب 3 دقیقه زمان میبرد\nنەوشیروان مستەفا لە ساڵی ١٩۴۴ لە گەڕەکی سەرشەقام (بەرخانەقا) ی شاری سلێمانی لە بنەماڵەیەکی ناسراو و ڕۆشنبیری ئەو شارە لە دایکبووە. نەوشیروان مستەفا وەک ھاوڕێ نزیکەکانی دەگێڕنەوە سەرەتای شەستەکانی سەدەی ڕابوردوو دەستی بە کاروچالاکی سیاسی کردووە، یەکەم وێستگەی ژیانی سیاسیشی یەکێتیی قوتابیانی کوردستان بووە.\nقوتابخانەی سەرەتایی و ناوەندی و دواناوەندی لە شاری سلێمانی تەواوکردووە، پاشان لە ساڵی ١٩۶٧ کۆلێژی زانستە سیاسییەکانی لە زانکۆی بەغدا تەواو کردووە، لە سەرەتای ساڵانی شەستەکانی سەدەی ڕابوردووەوە لە ڕیزەکانی یەکێتیی قوتابیانی کوردستان چالاکانە کاری کردووە.\nلە ساڵانی ١٩۶٣ و ١٩۶۴ بۆتە ئەندامی سکرتاریەتی یەکێتیی قوتابیانی کوردستان. ھەر لەو ماوەیەدا بۆتە ئەندام لەپارتی دیموکراتی کوردستان. لە ساڵی ١٩۶٧ بۆتە ئەندامی لقی سلێمانیی پارتی دیموکراتی کوردستان.\nنەوشیروان مستەفا کە ئێستا خاوەنی کۆمپانیای وشەیە و پێشتر جێگری سکرتێری گشتیی یەکێتیی نیشتمانیی کوردستان بوو، لە ساڵی ١٩٨١ خێزانی پێکەوە ناوە، خێزانەکەی خوشکەزای ڕەفعەتی مەلای ھاوڕێی دێرینی شاخ و شاریەتی.\nچیا، پاش تەواوکردنی کۆلێژ لە لەندەن ڕوویکردۆتەئەمریکا بە مەبەستی خوێندنی ماجستێر.\nبەپێی قسەی ڕەفعەتی مەلا کە ھاوڕێیەکی نزیکی نەوشیروان مستەفایە و ماوەی زیاتر لە ۴٠ ساڵە دەیناسێت” بنەماڵەی نەوشیروان مستەفا بنەماڵەیەکی ناسراوی شاری سلێمانی بوون و باوکی پیاوێکی ڕۆشنبیر بووە، خاوەنی کتێبخانەیەکی گەورە بووە لە ماڵەکەیدا”. بە بڕوای ئەو ھاوڕێ دێرین و نزیکەی نەوشیروان مستەفا ھەر ئەمەش کاریگەری لەسەر ژیانی نەوشیروان مستەفا داناوە بەتایبەت لە رووی رۆشنبیری و سیاسییەوە، ڕەفعەتی مەلا دەڵێت: ” بۆیە کاک نەوشیروان، ھەر لە مناڵییەوە سوودی لەو کتێبخانەیەی باوکی وەرگرتووە ئەمەش کاریگەری ھەبووە لەسەر ڕۆشنبیری ئەو”.\nئەو گەنجانەی ناو پارتی دیموکراتی کوردستان لە شاری سلێمانی کە دیارترینیان بریتی بوون لە (نەوشیروان مستەفا، ڕەفعەتی مەلا، شازاد سائیب و سمکۆ فەتحوڵا)، وەک چەند گەنجێکی چالاک و ھەڵسوڕاو لە شەستەکاندا زیاتر سۆزیان بۆ باڵی مەکتەبی سیاسی ھەبووە. دروستبوونی کۆمەڵەی ڕەنجدەران بە بڕوای ڕەفعەتی مەلا، ڕەگوڕیشەکانی دەگەڕێنەوە بۆ ناو گۆڤاری ڕزگاری کە لە ساڵی ١٩۶٩ دا دەرچووە و نەوشیروان مستەفا خاوەنی ئیمتیازی ئەو گۆڤارە مانگانەیە بووە. لەبارەی ئەم گۆڤارەوە کە ١٣ ژمارەی لەماوەی زیاتر لە ساڵێکدا لێدەرچووە. بەپێی وتەی ھەندێ ھاوڕێی نەوشیروان مستەفا گۆڤارەکە بە گۆڤاری ماوییەکان ناسرا بوو، رەفعەتی مەلا دەڵێ” دیارە ئێمە بازنەیەکی رۆشنبیریمان ھەبوو لە شاری سلێمانی، کە زۆرجار لە بارەگای گۆڤاری ڕزگاری کۆدەبووینەوە. کە لەلایەن ئەو گەنجە شۆڕشگێڕانەی ئەو سەردەمەوە ئەم حەلەقانە دروستکرابوون و کاک نەوشیروان دەوری سەرەکی ھەبووە تێیدا، کە لەو گەنجانەی ئەو سەردەمە کاک نەوشیروان بوو، مەحموودی مەلا عزەت بوو، فوادی مەلا مەحموود بوو، سمکۆ فەتحوڵڵا بوو، من و حەمە چاوشین و کۆمەڵێک گەنجی تر بووین کە مام جەلال دەھات محازەراتی دەداینێ. لەو موحازەتانەدا زیاتر وەک باو بوو کتێبەکانی ماومان دیراسە دەکرد”. رەفعەتی مەلا لە درێژەی قسەکانیدا دەڵێت” ئەم حەلەقە رۆشنبیریانە لە کۆتایدا بووە بنەمایەک بۆ دروستبوونی کۆمەڵەی ڕەنجدەرانی کوردستان”.\nبەپێی وتەی ڕەفعەت پاش بەیانی ئازار ئەوان ھەموو دووردەخرێنەوە لە سلێمانی بۆ خوارووی عێراق و پاشان لە بەغدا یەک دەگرنەوە. ئیدی لەو سەردەمەدا نەوشیروان مستەفا بەرەو نەمسا بە مەبەستی خوێندن و دوورکەوتنەوە لە ھەڕەشەکانی ئەو سەردەمەی حکومەتی عێراقی بە ڕێدەکەوێت کە لەو سەردەمەدا لەلایەن حکومەتی عێراقییەوە سزای لە سێدارەدانی بۆ دەرچووە. لە نەمسا پاش تەواوکردنی ماجستێر سەرقاڵی خوێندنی دکتۆرا دەبێت لە بواری یاسا نێودەوڵەتییەکاندا، بەڵام بۆ دامەزراندی یەکێتیی نیشتمانی واز لە خوێندنەکەی دێنێت و دەگەڕێتەوە کوردستان. لێرە بەدواوە ئیدی نەوشیروان مستەفا وەک سەرکردەیەکی دیار بە تەواوی دەردەکەوێت کە ھەم سکرتێری کۆمەڵە و ھەم جێگری سکرتێری گشتیی یەکێتیی نیشتمانی کوردستان دەبێت. بە بارەکەی تریشیدا ژیانی پێشمەرگایەتی و خەباتی چەکداری نەوشیروان مستەفا بەمجۆرە بە تەواوەتی دەست پێدەکات.\nنەوشیروان مستەفا لەگەڵ کۆمەڵەی ڕەنجدەران کە لە ساڵی ١٩٧٢ بە تەواوی ئیعلانی دامەزراندنی دەکرێ بە وتەی ھاوڕێکانی لەو ماوەیەی لە نەمساش بووە دانەبڕاوە و پەیوەندی ھەبووە. بە وتەی ڕەفعەتی مەلا دروست بوونی کۆمەڵەی ڕەنجدەران پاش ئەوە دێت کە باڵی مەکتەبی سیاسی دەگەڕێتەوە نێو پارتی ئیتر ئەو برادەرانە بڕیاریاندا تەنزیمێکی مارکسی-لینینی دروست بکەن ئەوە بوو کۆمەڵەیان دروست کرد. پاش گەڕانەوەی لە نەمسا و دەستپێکردنەوەی شۆڕشی چەکداری نەوشیروان مستەفا دەبێتە سکرتێری کۆمەڵەی ڕەنجدەران، کە وەک باڵێک لە ناو باڵەکانی یەکێتیی نیشتمانیی کوردستان کە تازە دامەزراوە کاردەکات. جگە لە خەباتی چەکداری و پێشمەرگایەتی نەوشیروان مستەفا لەگەڵ ئەوەشدا ئەو کاتە کە گۆڤاری کۆمەڵە دەرچووە، زۆربەی نووسینەکانی خۆی لەوێ بڵاودەکردەوە.\nنەوشیروان مستەفا ئەو کتێبانەی بە درێژایی تەمەنی کە نووسیونی بریتی بوون لە نووسینەوەی مێژوو و یادەوەرییەکان، لەمبارەیەوە حەمە تۆفیق پێی وایە ھۆکاری دەستبردنی نەوشیروان مستەفا بۆ نووسینەوەی مێژوو و یادەوەرییەکانی زیاتر پەیوەندی بە حەزی خۆیەوە ھەبووە نەک شتێکی تر، ئەو دەڵێ “نەوشیروان زۆر حەزی لە مێژووە، بۆیە زیاتر لەو بوارە نووسیویەتی”.\nلەمبارەیەوە چەندین کتێبی ھەیە لەوانە (کورد و عەجەم، حکوومەتی کوردستان، لە کەناری دانوبەوە بۆ خڕی ناوەزەنگ، کورد لە گەمەی سۆڤێتیدا، پەنجەکان یەکتری دەشکێنن، ژیانی بە تەمەنترین ڕۆژنامەی کوردی لە ١٩٢۶-١٩٨٣). نەوشیروان مستەفا زیاتر حەزی لە گۆرانییە فۆلکلۆرییە کوردییەکانە، بەتایبەت حەزی لە لاوک و حەیرانە ناو بەناو خۆشی لەبەر خۆیەوە دەیڵێت. ڕەفعەتی مەلاش جەخت لەوە دەکاتەوە کە کاک نەوشیروان زۆر موھتەم نییە بۆ خواردن، بەتایبەت لە ھاویندا زیاتر حەزی لە تەماتە و خەیارە قاژی دەکات و دەیخوات. لەلای خۆیەوە حەمە تۆفیق ڕەحیم کە جگە لەوەی کە ئێستا ئەندامی ئەنجومەنی کۆمپانیای وشەیە، بە وتەی خۆی زیاتر لە ١١ ساڵ پێشمەرگایەتیشی لەگەڵ نەوشیروان مستەفا بەسەر بردووە، لە ساڵی ١٩٧٩ تاوەکو ١٩٩١. ئەویش جەخت لەوە دەکاتەوە کە نەوشیروان زۆر موھتەم نییە بە خواردن، نەوشیروان مستەفا وەک ھاوڕێکانی باسی دەکەن کەسێکی سادەیە، بەڵام لەگەڵ ئەوەشدا زوو توڕە دەبێت.\nحەمە تۆفیق ڕەحیم لەمبارەیەوە دەڵێ “کەسێکی زۆر سادەیە بەڵام کەمێک توڕەیە“. سەبارەت بەوەی کە بە چ شتێک یان لە چ حاڵەتێکدا توڕە دەبێت، عەلی کەریمی کە یەکێکی ترە لە ھاوڕێکانی کە لە سەردەمی شاخ ناسیویەتی دەڵێت “جاری وا ھەیە بە ھەموو شتێک توڕە دەبێ و جاری واش ھەیە بە ھیچ شتێک توڕە نابێ“.\nیەکێک لە ھیوایەتەکانی نەوشیروان مستەفا وەک ھاوڕێکانی باسی دەکەن، جگە لە نووسینەوەی مێژوو، ژیانکردنە لەگەڵ بەخێوکردنی مریشک و کەو و ئاژەڵە کێوییەکانی وەک ئاسک و چەند ئاژەڵێکی تر\nسه رچاوه: ویکی پیدیا\nتهیه و ارسال : ریباز تورجانی\nسولتان سه لاحه ددینی ئه یووبی و ئازادکردنی قودس(۲-۱)


ئێران، ئەگەر نەوتبەرەکەمان ئازاد نەکرێت دەستبەسەر نەوتبەرێکی بەریتانیا دەگرین | ROJnews\nئێران، ئەگەر نەوتبەرەکەمان ئازاد نەکرێت دەستبەسەر نەوتبەرێکی بەریتانیا دەگرین\nهەینی, 5 يول 2019 - 13:13\nسکرتێری ئەنجومەنی دیاریکردنی بەرژەوەندییە باڵاکانی ئیران لەسەر دەستبەسەردا گرتنی کەشتییەکی نەوتبەری ئێران لەلایەن بەریتانیاوە دەڵێت: ئەگەر کەشتییە نەوتبەرەکەمان ئازاد نەکرێت، ئەرک ئەوەیە کە دەستبەسەر کەشتییەکی نەوتبەری بەریتانیا بگرین".\nدوێنێ کەشتییەکی نەوتبەری ئێران بەناوی "گریس ١" کە لە ئێرانەوە نەوتی بەروە بەندەری بانیاس لە سوریا دەبرد، لەلایەن هێزی دەریاوانی پاشایی بەریتانیاوە لە 'جەبەل تارق' دەستیبەسەردا گیرا، کاربەدەستانی ئێران ئەو هەواڵەیان پشتڕاستکردەوە و کاردانەوەیان نیشاندا.\nلەو بارەیەوە ئەمڕۆ موحسن ڕەزایی، سکرتێری ئەنجومەنی دیاریکردنی بەرژەوەندییە باڵاکانی ئیران لە تویتێکدا، لە تۆڕی کۆمەڵایەتی تویتەر نووسیویەتی: "ئەگەر بەریتانیا کەشتییە نەوتبەرەکەی ئێران ئازاد نەکات، ئەرکی دەزگا بەرپرسەکانە، لە کردەوەیەکی هاوشێوەدا دەستبەسەر کەشتییەکی نەوتبەری بەریتانی بگرن".\nهەر دوێنێ عەباس موسەوی، وتەبێژی وەزارەتی دەرەوەی ئێران ڕایگەیاندبوو: دوابەدوای دەستبەسەراگرتنی کەشتییەکەمان لەلایەن بەریتانیاوە، باڵیوزی بەریتانیا بانگهێشتی وەزارەتی دەرەوە کرا و ناڕەزایەتی توندی ئێرانی پێڕاگەیەندرا.


بورهان شێخ ڕەئوف: جیاوازیی چینایەتی لە جیهان. – WTARIKURD\nبورهان شێخ ڕەئوف: جیاوازیی چینایەتی لە جیهان.\nئەگەر چی هەموو ئایین و فەلسەفە و بیر و بۆچونەكان بە چەپ و راستەوە بانگەشە بۆ یەكسانی و بەرابەری و مافەكانی مرۆڤ دەكەن، بەڵام تائێستاشی لەگەڵدا بێت نەیانتوانیوە وتەكانیان بكەنە كردار و و لانی كەمی یەكسانی تەنانەت، بۆ دابینكردنی خۆراكی پێویست بۆ مرۆڤەكان فەراهەم بكەن ئەمە چ جای مافەكان.\nراستە كۆمەڵگا بێ جیاوازی چینایەتی لە مێژووشدا نەبووە، مەگەر كاتی كۆمۆنەی سەرەتایی بە گوێرەی ئەوانەی بڕوایان بە لێكدانەوەی مادی هەیە بۆ مێژوو، بەڵام كەمكردنەوەی جیاوازییەكان، دابینكردنی شەرافەتمەندانەی ژیان و گوزەران و ئارامی، ئەركی دامودەزگاكانی فەرمانڕەواییە لە جیهاندا، مەخابن لەم سەردەمی جیهانگیری و پێشكەوتنی زانست و تەكنۆلۆجیایەدا لە زۆر شوێنی ئەم جیهانە، پێشێلكاری و زوڵمی گەورە بەڕێوەدەچێت، نادادی و قۆرغكاری دەسەڵات و سەرچاوەكانی سروشت و پارووی دەمی هەژاران بۆ بەرژەوەندی توێژێكی كەم، كارەساتی گەورەی لێ كەوتووەتەوە، هەوڵدەدەم هەندێك نموونەی باس بكەم.\nزۆرینەی هەژاران مناڵیان زۆرە، خۆرئاواییەكان دیموكراسی و مافی مرۆڤ و فەرمایشتەكانی ئینجیل تەنها بۆ منداڵەكانی خۆیان پەسەند دەكەن، كەچی منداڵانی جیهانی سێیەم لەناو زبڵدانەكانی نیومەكسیكۆ و مانێلا و لاگۆس بە دوای بەرماوەی خۆراكدا دەگەڕێن، لە جیهانی سێیەمدا، دە ملیۆن منداڵی دەربەدەر لە چۆڵەوانییەكاندا دەخەون، سالانە (12) ملیۆن منداڵی خوار تەمەن پێنج ساڵان لە وڵاتانی هەژار گیانیان لەدەست دەدەن، بابەتێكی گرنگی تر كە بچووكی وەچەیە، هۆكارەكەی ئەوە نییە، وڵاتانی جیهانی سێیەم تەمبەڵ و لێهاتوو نەبن، بەڵكو بە هۆی بەدخۆراكی و نەبوونی كالۆری پێویستەوەیە.\nنابەرابەری و جیاوازییەكی تری گەورە، نرخی بەرهەمێنانی خۆراكی سەگ و پیشیلەیە لە ئەمریكا، كە چوار بەرامبەری داهاتی نیشتمانی ولاتێكی وەكو ئەسیوپیایە، كە لە ساڵی 2000دا، ژمارەی دانیشتوانەكەی (25) ملیۆن كەس بووە، هەرچەندە دەبێت رەچاوی ئەوەش بكەین ئاژەڵیش مافی ژیانی هەیە، داهاتی فرۆشتنی كۆمپانیاكانی ئۆتۆمبیلسازی (جەنەڕاڵ مۆتۆرز، فۆرد)، یەكسانە لەگەڵ داهاتی نیشتمانی كیشوەری ئەفریقیا، سامانی یەك ملیاردێری مەكسیكی بەرامبەری سامانی (17) ملیۆن كەسی ئەو وڵاتەیە، پارەو سامانی 10 دەوڵەمەندترین كەسی جیهان، یەكسانە بە داهاتی ساڵانەی نیوەی دانیشتوانی جیهان، تەنها (447) كەسی دەوڵەمەند، لە سێ ملیار مرۆڤی ئەم جیهانە پارەدارترن، 80 %ی دانیشتوانی مەكسیكۆسیتی هەژارن، 3 % یان دەوڵەمەندن و قۆرخی هەموو شتێكیان كردووە!!\nهەڵبەتە ئەم نابەرابەری و نادادییە لە خۆڕا نەهاتووە، بەرهەمی كاری هاوبەشی كۆمپانیا فرە رەگەز و زەبەلاحەكانە، ئەمریكا سەنتەری سەرەكی 90 % كۆمپانیاكانی جیهانە، ئەم كۆمپانیایانە ستوونی دووەمی سوپا و هێزی سەربازین بە هەموو بەشەكانیەوە، نەخشی یەكلاكەرەوەیان لە هەموو جەنگ و ململانێكاندا هەیە، بۆیە رۆڵی ئەو كۆمپانیانەو بەرژەوەندییەكانیان كاریگەری راستەوخۆی لەسەر سیاسەتی وڵاتە پیشەسازییە گەورەكان هەیە.\nعیماد عەلی: کێشەکە لە گوشارەی بیری عەقڵی کوردیدایە؟\nعه‌بدوڵا که‌ریم مه‌حمود: سه‌رکرده بته‌کان.!


به‌رلین سه‌باره‌ت به ئێران گفتوگۆ له‌گه‌ڵ ئه‌مریكا ده‌كات به‌و ئامانجه‌ى دووربن له گرژیى ئابوورى\n11/5/2018 - 11:20\nئه‌ڵمانیا له‌وه‌پێش تاكیدى له‌وه كرده‌وه كه له ڕێككه‌وتنى ناوه‌كی ئێران ناكشێنه‌وه\nبه‌پێى هه‌واڵێكى (سپوتنیك)ى روسى ئه‌مڕۆ هه‌ینى 11ى ئایارى 2018، پیته‌ر ئالتمایه‌ر وه‌زیرى ئابوورى ئه‌ڵمانیا به ڕادیۆى ( ده‌ویتچلاندفونك ) ڕایگه‌یاند: هه‌وڵى قسه كردن و به‌رده‌وامى ده‌دات له‌گه‌ڵ وڵاته یه‌كگرتووه‌كانى ئه‌مریكا له‌سه‌ر ڕه‌وشى ئێران تا دوور بن له گرژیى ئابوورى، له‌گه‌ڵ ئه‌وه‌شدا به‌رلین هیچ هۆیه‌كى نییه تا كۆتایى به به‌رنامه‌ى هێرمز ئابوورى بێنێت له‌گه‌ڵ تاران.\nئه‌ڵمانیا له‌وه‌پێش تاكیدى له‌وه كرده‌وه كه به‌رلین ناكشێته‌وه له ڕێككه‌وتنى ناوه‌كی ئێران، له‌دواى ڕاگه‌یاندنه‌كه‌ى دۆناڵد تره‌مپ سه‌رۆكى وڵاته یه‌كگرتووه‌كانى ئه‌مریكا له كشانه‌وه‌ى وڵاته‌كه‌ى له ڕێككه‌وتنه‌كه.\nپیته‌ر ئالتمایه‌ر هه‌روه‌ها وتى " له ئێستادا هیچ هۆكارێك نییه تا به‌هاى به‌رنامه‌ى هێرمس بگۆڕێت، و ئێمه ته‌نها ده‌ست به گفتوگۆیه‌ك ده‌كه‌ین ده‌رباره‌ى كێشه ئابووریه‌كان و چۆن بتوانین خۆ به دوور بگرین له‌سه‌رهه‌ڵدانى ده‌رئه‌نجامه نه‌رێنییه‌كان له ئه‌ڵمانیا".\nپیته‌ر ئالتمایه‌ر وه‌زیرى ئابوورى ئه‌ڵمانیا هه‌روه‌ها ئاماژه‌ى به‌وه‌شدا و رایگه‌یاند: كێشه‌ى نێوان وڵاته یه‌كگرتووه‌كانى ئه‌مریكا و ئێران وه‌ك ناكۆكیه‌كى بازرگانییه و باشتر وایه به‌رلین خۆى به دوور بگرێت له چوونه نێو ئه‌و به‌رزبوونه‌وه گرژ و ئاڵۆزییه.


ئەم نیشانانە ھۆکارن کە گەدەت تێکچووە\n2017-08-30 [06:08 AM]\nتێکچوونی گەدەت بە خواردنەکان نەخۆشیەکە کەدەبێتە ھۆی تێکدانی ئامێری کرداری ھەرسکردنی گەدەی مرۆڤ بە ھۆکاری خراپی ئەو خواردنانەی کە دەیخۆیت بۆ نموونە گۆشتی خراپ یان ھێلکە یان ماسی خراپ کە کۆمەڵێک بە کتریا و ڤایرۆس دەگرێتە خۆی کە دەبێتە ھۆی تێکچوونی گەدە ژەھراویبوونی گەدە.\nسەرباری ئەوەی کە ئەم خواردنانە دەبێتە ھۆی تێکدانی گەدە پێویستە ھەموو کەسێک پێش ئەوەی دەست بکات بە ھەر خواردنێک دەستەکانی پاک بشوات گرنگی بە پاک و خاوێنی خۆی و ئەو خواردنانەش بدات کە دەیخوات ھەمیشە پێویستە سەوزە و میوە بە پاکی بشۆرێتەوە پێش ئەوەی دەست بکرێت بە خواردنی، ھەروەھا ئەو خواردنانەی کە بۆ ماوەیەکی زۆر لەناو سەلاجەدا (بەفرگر) دا ھەڵگیراون پێویستە ئەو خواردنە خراپانە لاببرێت نەخورێت.\nبە گوێرەی راپۆرتێکی تەندروستی رێخراوی جیھانی ئاماژە بۆ ئەوە دەکات لە کۆی گشتی (٦٠٠) ملیۆن کەس کە لەناو ھەر (١٠) کەسدا کەسێک توشی تێکچوونی گەدەو تەسەمووم دەبێت ساڵانە لە ئەنجامی خواردنی خراپەوەیە، ھەروەھا (٤٢٥)ھەزار کەسیان دەمرێت کە لە نێوانیاندا (١٢٥) ھەزار منداڵ ھەیە بێجگە تا تەمەنی (٥) ساڵی.\nھەر بە گوێرەی توێژینەوەکان ئاماژە بۆ ئەوە دەکات بۆ چارەسەرکردنی تێکچوونی گەدە پێویستە ھەوڵبدرێت خواردنی شلەمەنییەکان بخورێت تاوەکو بتوانرێت قەرەبووی ئەو مادە و خواردنانە بکرێتەوە کە لەش لە دەستی داوە ھەروەھا ھەوڵبدرێت میوەی وەک سێو مۆز و چای رەش بخۆیتەوە.\nھەر بە گوێرەی ئەو راپۆرتە پزیشکیانەی کە لە پێگەی (Health line) بڵاوکراوەتەوە ئاماژە بۆ ئەوە دەکات لە گرنگترین نیشانەکانی تێکچوونی گەدە بریتی یە لە:\n(تێکچوون و قورس بوونی لەش، سکچوون، ئازاری سەرئێشە، ڕشانەوە، گێژبوون و خەو بردنەوە، بوونی بەرزی پلەی گەرمی لەش (تا)، بوونی ھەستی سەرما لە لەشدا (لەرز)، لە ھۆش خۆچوون و گێژبوون و بورانەوە، ئازاری ماسولکەکان و دەمارەکانی لەش).


قایمقامیەتی قەزای ناوەندیی ھەولێر ئاگاداریەك بڵاودەکاتەوە – ئاژانسی میدیایی تورکمان\nقایمقامیەتی قەزای ناوەندیی ھەولێر ئاگاداریەك بڵاودەکاتەوە\n25 ئازار 2020 ئاژانسی میدیایی تورکمان\tکۆمێنت0 قایمقامیەتی قەزای ناوەندیی ھەولێر\nلە راگەیەندراوێكدا قایمقامیەتی قەزای ناوەندی هەولێر سەرجەم هاووڵاتیانی شاری هەولێر و دەوروبەری ئاگادار دەكاتەوە، كە بەهیچ شێوەیەك سەردانی دیوانی قایمقامیەت نەكەن.\nلە راگەیەندراوەكەدا هاتووە، “داواکارین بەھیچ شێوەیەك سەردانی دیوانی قایمقامیەتەکەمان نەکەن بۆ مەبەستی داواکاری رێگاپێدان بۆ ھاتووچۆ کردن، لە بەرئەوەی سەرجەم ڕێگاپێدانەکان ڕاگیراون، و تەنھا ئەو کەسانە دەتوانن ھاتووچۆبکەن کە لە رێنماییەکانی (ژووری ئۆپەراسیۆنی پارێزگای ھەولێر) لە رێکەوتی (٢٥-٣-٢٠٢٠) رێگاپێدراون و پێویستیان بەھیچ ڕێگاپێدانێکی دیكە نیە”.\n« ئه‌مریكا… ژماره‌ی گیان له‌ده‌ستداوان به كۆرۆنا ٨٠٠ كه‌سی تێپه‌ڕاند\nنەبەز ئیسماعیل: سعوودیە رایگەیاند تا ئەو کاتەی مەترسی هەبێت لەسەر ژیانی خەڵک گەشتی عومرە رادەگیرێت »\nئاسایشی قەڵادزێ بە تۆمەتی هێنانی هاوڵاتیان بە قاچاغ ژمارەیەک کەسیان دەستگیرکرد\n1 نیسان 2020 1 نیسان 2020 ئاژانسی میدیایی تورکمان\t0\nمەحمود عوسمان: هەموو حیزبەکان داوای پۆستی زیاتر دەکەن\n17 نیسان 2019 17 نیسان 2019 تـەبا\t0\nئێران دەیەوێت ئاڵوگۆڕی بازرگانی لەگەڵ عێراق بەرزبکاتەوە\n25 تشرینی دووه‌م 2019 25 تشرینی دووه‌م 2019 ئاژانسی میدیایی تورکمان\t0


نێچیرڤان بارزانی پێشوازی له شێخ نه‌هرۆ که‌سنه‌زانی کرد\n2020-11-10 [12:10 PM]\nسەرۆکی هەرێمی کوردستان پێشوازی لە رێبەری تەریقەتی قادریی کەسنەزانی کرد و، ئاماژەی بە ئەرکی قورسی شێخ نەهرۆ و رۆڵی سۆفیگەری لە میانڕەوی و دەرکەوتنەوە لە تووندڕەویی ئایینی کرد.\nنێچیرڤان بارزانی، سه‌رۆکی هه‌رێمی کوردستان ئه‌مڕۆ (سیشه‌ممه، 10-11-2020) پێشوازی له شێخ نه‌هرۆ محه‌مه‌د عه‌بدولکه‌ریم که‌سنه‌زانی، رێبه‌ری ته‌ریقه‌تی قادریی که‌سنه‌زانی و شاندێکی یاوه‌رێکی کرد.\nشێخ محەمەد کەسنەزانی لەتەمەنی 82 ساڵی، بەیانیی رۆژی 4-7-2020 لە ئەمەریکا بەهۆی نەخۆشی کۆچی دواییکرد.\nدەقی راگەیەندراوی سەرۆکایەتی هەرێمی کوردستان لەبارەی دیدارەکە:\nئه‌مڕۆ سیشه‌ممه ٢٠٢٠/١١/١٠ به‌ڕێز نێچیرڤان بارزانی، سه‌رۆکی هه‌رێمی کوردستان، پێشوازی له به‌ڕێز شێخ نه‌هرۆ محه‌مه‌د عه‌بدلکه‌ریم که‌سنه‌زانی، ڕێبه‌ری ته‌ریقه‌تی قادریی که‌سنه‌زانی و شاندێکی یاوه‌رێکی کرد.\nله دیدارێکدا سه‌رۆک نێچیرڤان بارزانی، دووباره پرسه و سه‌ره‌خۆشی ئاراسته‌ی به‌ڕێزیان کرد بۆ کۆچی دواییی خوالێخۆشبوو شێخ محه‌مه‌د عه‌بدلکه‌ریم که‌سنه‌زانیی باوکیان و ڕابه‌ری پێشووی ته‌ریقه‌تی قادریی که‌سنه‌زانی و هاوخه‌می له‌گه‌ڵ خۆیان و خانه‌واده به‌ڕێزه‌که‌یان و مریدان و په‌یڕه‌وانی ته‌ریقه‌ت ده‌ربڕی.\nبه‌ڕێز سه‌رۆکی هه‌رێمی کوردستان هه‌روه‌ها باسی له ڕۆڵی گرنگی سۆفیگه‌ری له میانڕه‌وی و ناتوندوتیژی و دوورکه‌وتنه‌وه له ده‌مارگیری و توندڕه‌ویی ئایینی و پێکه‌وه‌ژیان و لێبورده‌یی و یه‌کترقبووڵکردن کرد و له‌مباره‌یه‌وه ئاماژه‌ی به ئه‌رکی قورسی جه‌نابی شێخ و ته‌ریقه‌ت دا و ڕێز و پێزانینی بۆ پێگه و ڕۆڵی شێخ و ته‌ریقه‌ت دووپات کرده‌وه.\nلای خۆیه‌وه به‌ڕێز شێخ نه‌هرۆ که‌سنه‌زانی، وێڕای دووپاتکردنه‌وه‌ی خۆشحاڵیی خۆیان بۆ دیداری به‌ڕێزیان، ئاماژه‌ی به نیاز و ئاماده‌کارییه‌کان بۆ سازکردنی کۆنفرانسێک له‌باره‌ی سۆفیگه‌رییه‌وه دا که تیایدا جه‌خت له په‌یامی نه‌رم و میانڕه‌وی و ناتوندوتیژی بکرێته‌وه و له هه‌موو شوێنێکه‌وه میوانی بۆ بانگهێشت بکرێت، سه‌رۆک نێچیرڤان بارزانییش هه‌موو پشتگیری و هاوکارییه‌کی خۆیان و سه‌رۆکایه‌تیی هه‌رێمی کوردستانی بۆ نیشان دا.\nله دیداره‌که‌دا به‌ڕێز د. پشتیوان سادق وه‌زیری ئه‌وقاف و کاروباری ئایینی ئاماده بوو.


وتووێژی ماڵپەڕی کوردستان میدیا سەبارەت بە پرسی ئەسیدپرژاندن بە ژناندا، لەگەڵ سکرتێری یەکیەتیی ژنانی دێموکرات\nزایینی: ٠١-١١-٢٠١٤ - هەتاوی: ١٣٩٣/٠٨/١٠ - ١٧:١٥ تاران قه‌باره‌ی فۆنت:\nکوردستان میدیا: ماڵپەڕی ناوەندیی حیزبی دێموکرات، سەبارەت بە پرسی ئەسیدپرژاندن بە ژنان لە ئیسفەهاندا و دژکردەوەی رێژیمی ئێران بەرامبەر بە خۆپیشاندانی هاووڵاتییانی ئیسفەهانی و تارانی و مەحکووم‌کردنی ئەو کردەوەیە، لەگەڵ ئیلهام چایچی، سکرتێری گشتیی یەکیەتیی ژنانی دێموکراتی کوردستانی ئێران و ئەندامی جێگری کۆمیتەی ناوەندیی حیزبی دێموکرات، وتووێژێکی پێک هێناوە.\nبە پێی راپۆرتی ماڵپەڕی کوردستان میدیا، لە مانگی رەزبەری ئەمساڵدا و دوای راگەیاندنی پێویستیی "بەرەوڕووبوونەوەی توندتر لە وریا کردنەوەی زارەکی و بەکارهێنانی توندوتیژی" لەلایەن بەرپرسانی رێژیمەوە، شەپۆلی پرژاندنی ئەسید بۆ دەم وچاوی ژنان و کچانی ئیسفەهان دەستی پێکرد و بەپێی ئەو ئامارانەی لە بەر دەستدایە هەتا ئێستا زیاتر لە ١٥ کەس بوونەتە قوربانیی ئەم شەپۆلەی ئەسیدپرژاندن بە ژنان و کچان لە ئیسفەهان.\nهاووڵاتییانی ئیسفەهانی و تارانی بە مەبەستی دەربڕینی نارەزایەتی خۆیان لە ئەم بارودۆخە دەستییان بە بەڕیوەبردنی کۆبوونەوەی چەند هەزار کەسی دا و لەگەڵ دژ کردەوەی توندی هێزە ئەمنییەتییەکانی رێژیمی ئێران روبەروو بونەوە و دەیان کەسیان دەستبەسەر کرا.\nحوسێن حوسێن زادە، جێگری فەرماندەری هێزە ئینتزامییەکان ئیسفەهان دەستبەسەرکراونی کۆبوونەوەکانی شاری ئیسفەهان لە بەر دەم دادگای رێژیم لەو شارە بە "ضد انقلاب" دەبەن.\nماڵپەڕی کوردستان میدیا، بۆ تاوتوێ کردنی زیاتری پرسی پرژاندنی ئەسید بە دەم‌وچاوی ژناندا، وتووێژیکی لە گەڵ ئیلهام چایچی، سکرتێری گشتیی یەکیەتیی ژنانی دێموکراتی کوردستانی ئێران پێک هێناوە.\nدەقی ئەم وتووێژە بەم چەشنەیە:\nکوردستان میدیا: بەرپرسانی ئێران دەڵێن "ئەسیدپاشیەكان" وەک کردەوەیەکی تاك دێنە ئەژمار و پەیوەندی بە "امر بە معروف و نهی از منكر" نیە، بەڵام خەڵك پێیان وایە ئەمە جووڵەیەکی دارێژراو و زنجیرەییە و سیاسەتێكی لە پشتەوەیە. بۆچوونی ئێوە چییە؟\nچایچی: هۆكاری ئەوە كە خەڵك پێیان وایە ئەم رووداوانە پێوەندی بە خودی حكوومەتەوە هەیە دەگەرێتەوە سەر هاوكات بوونی ئەم رووداوانە لەگەڵ گەڵاڵەی “آمران به معروف و ناهیان از منکر" كە لە مەجلیسی ئێران بە ١٥٦ دەنگ، پەسندكرا. "ئەنساری حیزبوڵا" پێش لە دەرچوونی ئەم گەڵاڵەیە چەندین جار هەرەشەیان لە دەوڵەت كردبوو كە ئەگەر پشتیوانیان لێ‌نەكەن، بە شێوازی تاکڕەوانەی خۆیان لەگەڵ ئەم نموونانە (بدحجابی) مامەڵە دەكەن. لەم پێوەندیەدا راوێژكاری فەرهەنگیی سەرۆك كۆماری، بە سكرتێری "ئەنساری حیزبوڵا" دەڵێت كە سەردەمی ساڵەكانی ٧٠ بەسەر چووە و ئێستا ناتوانین بەو شێوەیە لەگەڵ خەڵك بەرخورد بكەین. بەڵام لە لایەكی دیكەوە نوێنەرانی مەجلیس لەسەر هۆكاری دەنگدانەوەیان بەم گەڵاڵەیە، بەم شێوەیە پشتیوانی دەكەنەوە كە ئەو هێزانە رێنوێنی خەڵك دەكەن و لەگەڵ "بدحجابی" بەرەنگاری دەكەن زوڵمیان لێ‌دەكرێت و دەبێ‌بۆ جێگیر كردنی فەرهەنگی ئیسلامی پشتیوانییان لێ‌بكەین. سەنەدێكی دیكە، قسە و راوبۆچوونی چەندین كەسایەتیە كە گومانەكان بەهێزتر دەكات. بۆ نموونە ئایەتوڵا یوسف تەباتەبایی، ئیمام جومعەی ئیسفەهان گوتی: "مەسەلەی حیجاب لە قۆنا‌غی بیرهێنانەوە و ئاگاداركردنەوە تێپەڕیوە، بۆ بەربەرەكانی لەگەڵ "بدحجاب" دەبێ‌داری تەڕ هەڵگرین و لە هێزەكانی پشت ئەستوور بە زۆر كەڵك وەرگرین". دوای ئەم گفتگۆ و هەڵوێستانەیە كە خەڵك دڵنیا دەبن كە حكوومەت لەگەڵ کردەوەی ئەسیدپاشی هاودەستە.\nکوردستان میدیا: ئێمە ئێستا شاهیدی رووبەرووبوونەوەی توندوتیژانەی دژ بە ژنانین. هۆكاری ئەمە چیە؟\nچایچی: توندوتیژی پێناسەی كۆماری ئیسلامییە، كۆماری ئیسلامی لە سەرەتاكانی شۆڕشی ٥٧دا، وەك حكوومەتێكی ساویلكە و نوێ، بۆ سەپاندنی خواستی خۆی كە یەكێكیان حیجابی زۆرە ملی بوو، لە هەموو شێوەكانی توندوتیژی كەڵكی وەرگرتوە. تەنانەت لە قیزەوەنترین شێوەكانیدا لەم رۆژانە شاهیدی دووپات بوونەوەی ئەم كردارەین. هەر وەك ئەمڕۆ گروپێكی تایبەت تیزابیان دەپرژاندە دەم و چاوی ژنانی "بدحجاب"، بە رای من كۆماری ئیسلامی ئێستا وەك ساڵی ٥٧ لە لاوازترین ئاستی خۆی دایە و بۆ سەركوت كردنی ژنان، كە خوڵقێنەری زۆربەی حەرەكەتە ئازادیخوازانەکان، بە دڕندانەترین شێوە هەڵسوكەوت دەكات. هەڵەیەكی ژنێكی خێزاندار بەردبارانە، ژنی "بدحیجاب" تیزابی بەسەر دەكرێ، تاوانی كچێكی ١٩ ساڵە كە لەبەرامبەر دەستدرێژی لەخۆی دیفاعی كردووە ئێعدامە! بە هەرحاڵ ژن بوون تاوانە!\nراپۆرتە جیهانییەكانیش سەلمێنەری ئەم راستییەن. بە پێی ئاخرین لێكۆلینەوەكان ئێران لەبواری نابەرامبەریی رەگەزی لە نێوان ١٤٢ لە پلەی ١٣٧ی جێی گرتووە.\nکوردستان میدیا: بۆچی توندوتیژییەكان خەریكە زۆرتر بەرەو توندوتیژی گشتی و كۆمەڵایەتی دەڕۆن و لەبەرچاو گشتی ئەنجام دەدرێن؟\nچایچی: وا هەست دەكەن ئەگەر خەڵك بترسینن، و ئەم توندوتیژییانە لەبەر چاوی گشتی ئەنجام بدەن، دەبێتە پەند و سەرمەشقێك بۆ خەڵكانی دیكە. بۆیە ئێعدامەكان لەبەر چاوی خەڵك جێ‌بە جێ‌دەكرێت، كەم نیە دیمەنی ئەو كچانە كە بە نامرۆڤانەترین شێواز و بە زۆر و زۆرداری سواری ماشینەكانی گەشتی ئیرشاد دەكرێن و یان لە باشترین حاڵەتدا پێشیان پێ‌دەگرن و لەبەرچاوی راگوزەرەكان بەهەڕەشە و قسەی ناشیرین كەسایەتییان ورد دەكرێت (بە هۆی جل و بەرگیانەوە). و یان بەردباران (سنگسار) كە بە دەستی خەڵك و لەبەر چاوی گشتی بەرێوەدەچێت.\nکوردستان میدیا: دەرەنجامی ئەو حەرەكەتانە چین و تا چەندە كاریگەری لەسەر ئەمنیەتی رەوانی و كۆمەڵایەتی كۆمەڵگا و ژنان هەیە؟\nچایچی: دیارە كۆماری ئیسلامی بەم شێوە هەڵسوكەوتەوە ستراتێژییەكی روونی هەیە، بەڵام لەم مەسەلەیە ئاگادار نیە كە رۆژبە دوای رۆژ نەفرەت لە حكوومەت زیاتر بووە و خەڵكێكی توندوتیژ پەروەردە بوون كە رۆژێك وەك نارنجۆك لە دەستی خۆی دەتەقێتەوە. چەند رۆژ لەمەوپێش هەواڵی وەبەر چەقۆدانی مەئموورێك لە هێزەكانی "امر بە معروف و نهی از منكر" بڵاو بووەوە، ئەمە زەنگە خەتەرێكە بۆ حكوومەت كە لەوانەیە لەمەوبەدوا توندوتیژی بە توندوتیژی وڵام بدرێت!\nکوردستان میدیا: ئەم رووداوانە و رووبەرووبوونەوە لەگەڵ ژنان لە شێوە و فۆرمی جیاواز ماوە روودەدەن و كۆتاییان پێ دێ. بەڵام هەندێك كارناسان ـ پێیان وایە ئەمە سیاسەتە و دەرەنجام و كاریگەریی درێژخایەنەكانی لە سەر بنیادی كۆمەڵگا دەبێ. رای ئێوە چیە؟\nچایچی: وەک دیارە رووداوەکانی ئەم دواییانە بە هۆی بوونی تۆرە كۆمەڵایەتییەكانەوە بەم شێوەیە هەواڵنێری لەسەر كرا و رای هەموو جیهانی بۆ لای ئێران راكێشا. ئەگەر نە لە 35 ساڵ دەسەڵاتداریی كۆماری ئیسلامی بەردەوام شاهیدی هەلاواردن و پێشێلكاریی مافی ژنان بووین. بەلام بە دڵنییاییەوە چەوساندنی بەردەوامی نیوەی كۆمەڵگا دەبێتە هۆی دروست بوونی كۆمەڵگایەكی نایەكسان کە ئاوسی رووداوەكانی توندوتیژی و دروست بوونی دیاردەی جۆراوجۆ دەبێ.\nکوردستان میدیا: كۆمەڵگای مەدەنی ئێران بۆچی بۆ ئەم رووداوە هەڵویستی هەبوو لە كاتێك دا پێشتر توندوتیژیی كۆمەڵایەتی هەبووە بەڵام هەڵویستی نەبووە؟ و ئەم هەڵویستە تا چەندە سەركەوتوو بووە؟\nچایچی: كۆمەڵگای مەدەنی ئەركدارە کە لە ئەگەری هەر شێوە ناهەماهەنگی و وڵام نەدانەوەی لایەنێك لە خەڵك یان حكوومەت، هەڵوێست بگرێت. بە داخەوە لە ئێران بەردەوام حكوومەت و دەسەڵات بووە كە جێگای گلەیی و نارەزایەتی بووە. بە رای من هەرەشە و دەستڕێژی لەسەر جەستە (پرژاندنی تیزاو، دەستدرێژی جینسی، كوشتن، لێدان و ...) لە مەترسیدارترین شێوەكانی توندوتیژی دێنە ئەژمار، لە ناو بردنی ئاوات و ئارەزووەكانی كچێك، بێ‌بەش كردنی ژنێك لە داهاتوو و ژیان، ئەستاندنەوەی ماف لەسەر جەستەی ژنان، ئەمانە بە واتای تەفروتووناكردنی ژیانی یەك ژنە. بۆیە كۆمەڵگای مەدەنی بە بێ‌جیاوازی دەبێ‌هەڵوێستێكی ئینسانییان لەبەرامبەر ئەم رووداوانە هەبێت.\nکوردستان میدیا: پێتان وایە لەم كاتانەدا كۆمەڵگای مەدەنی ئێران و چالاكانی ژنان دەبێ‌چۆن كار بكەن؟ و رۆڵ و كاركردی رێكخراوەكانی دەرەوەی ئێران دەبێ‌چۆن بێ؟\nچایچی: كۆمەڵگای مەدەنیی ناوخۆی ئێران بە داخەوە لە كەرەستەكانی پێویست بەهرەمەند نین و كاری مەیدانیش زۆرجار لێیان قەدەغە دەكرێت، بەڵام بە خۆشییەوە چاونەترسی و خۆراگریی ژنانی ئێران و چالاكانی مافی ژنان شیاوی ستایشە. دوایین نمونەی كۆڵنەدەریی ژنان، نەسرین ستوودە و مهدیە گوڵرو بوون کە لەگەڵ ئەوەی كە چەندین جار زیندانی و دەستبەسەر كراون دیسان بۆ نارەزایەتی دەربرین هاتنە مەیدان و بێ‌ئەوەی ترسییان هەبێت لەسەر داخوازییەكانیان سوور بوون. ملشۆڕ نەكردنی ژنان لەبەرامبەر یاسای پۆششی زۆرەملییە كە ئەم حكوومەتەی وەزاڵە هێناوە، كەواتە ژنان باش دەزانن كە نابێ‌تەسلیم بن و دەبێ‌هەموو رێگاكان تاقی بكەنەوە. رێكخراوەكانی دەرەوەی وڵاتیش بە هۆی ئازادیی عەمەلی زیاتر، دەبێ‌دەنگی ژنانی ناوخۆی وڵات لە جیهاندا بن، كە تا رادەیەكی باش سەركەوتوو بوونە. بۆ نموونە هەر لەسەر دوایین رووداوەكانی ئێران، سەرۆكی كومیتەی كاروباری دەرەوەی مەجلیسی نوێنەرانی ئامریكا، اد رویس دەڵێ: "كۆمەڵگای نێونەتەوەیی دەبێ‌بزانن، حكوومەتێك كە لەبەرامبەر خەڵكی خۆی بەم شێوەیە توندوتیژی بەكار دێنی، ئایا دەشێت بە شوێنی وزەی ناوەكیی ئاشتی خوازانە بێت؟".\nکوردستان میدیا: زۆربەی ئەو توندوتیژیانەی كە لە دژی ژنان ئەنجام دەدرێت بە بیانووی "امر بە معروف و نهی از منكر" و "حیجابە" رای ئێوە سەبارەت بەم مەسەلەیە چییە؟\nچایچی: كاتی خۆی ئەحمەدی نیژاد، سەرۆك كۆماری پێشوو دەیگوت: "بە راستی كێشەی ئێمە تاڵی مووی ژنانە؟" حیجابی زۆرەملی بە واتای بەرتەسك كردنی سنوور و چوارچێوەدانان بۆ هەموو ژیانی ژنان، واتە نیوەی كۆمەڵگای ئێران بوو، لە لایەكی دیكەوە دینی ئیسلام ناوكی ناوەندیی كۆماری ئیسلامییە و بەرێوەنەبردنی بریار و فەرمانەكانی، بە واتای قبوول نەكردنی ئەو ئیدئۆلۆژییە و لە نیهایەتدا ئەو حكوومەتەیە. هەروەها سەپاندنی حیجابی زۆرەملی نیشانەیەك بوو بۆ هاوئاراستە پیشاندانی خەڵك لەگەڵ حكوومەتی ئیسلامی كە بە خۆشییەوە هەتا ئەمرۆ تێیدا سەركەوتوو نەبوون. كەواتە مەسەلەی حیجاب مەسەلەی مان و نەمانە بۆ كۆماری ئیسلامی، بۆیە بە هەر شێوەیەك لە هەوڵ دایە حیجاب بسەپێنێتە سەر ژنان.\nکوردستان میدیا: یاسای بنەڕەتی رێژیمی ئێران لەو پێوەندییەدا چ رۆڵێكی هەیە؟\nچایچی: كێشە هەر لەوێ‌دەست پێدەكات، یاسای بنەڕەتیی كۆماری ئیسلامی دژ بە ژنانە و بە ئاشكرا تێیدا هەست بە هەڵاواردنێكی قوول دەكرێت. بۆ نموونە، یاسای هاوسەرگیری، یاسای تەڵاق، سەرپەرەستیی منداڵ، فرەژنی، تەمەنی بڵوغ، هاووڵاتیبوون، میرات، سەرۆك كۆماری، چۆنییەتی لەبەر كردنی جل و بەرگ، بەردباران، دیە و دەیان یاسا و گەڵاڵەی دیكە، كە بە هەموو شێوە چەوساندنەوەیەكی ژنان، لایەنی یاسایی دەبەخشێت.


بەخۆی ناوێرێ من دەنێرێ\nThursday, 08.03.2017, 1:00\nئەم نووسینە لەلایەن: (كارۆخ عوسمان - دلێر پیرۆمەری - ھۆشیار شێركاوەیی)ەوە نووسراوە\nبەتەنھا سلێمانی دەڵێ (نەخێر) یا خەڵكی كوردستان؟\nمەھزەلەی حزبایەتی لەھەرێم بەوە دەردەكەوێت كە ھەر حزبەو ناوچەیەكی دیاریكردووە بۆ ئەوەی سەركردایەتیبڕیاری لێ دابمەزرێنێت، لەم نێوەندەدا پایەتەخت بووە بەكۆڵۆنی حزبەكان.\nپارتی و یەكێتی ھەریەكە بنكەی سەركردایەتی خۆی لەھەولێر دامەزراندووە بەڵام لەبنەڕەتدا ھیچیان بەتەواویھەولێر بەبنكەی بڕیاری سیاسی حزبی بەدید ناگرن، بەڵكو ململانێی ئابوری تێدا دەكەن.\nبزوتنەوەی گۆڕانیش ئەوە گردێكی كردۆتە پێتەختی بڕیارو لەوێوە بەناوی سیاسەتی مەدەنیزم شێوەیەك لەڕكابەرایەتیپارتیزانی دەكات.\nمەیدانی ئیداری بۆ سەرانی حكومەت چۆڵ دەبێت تاكو تەراتێنی سیاسەتی پاڵپشتی بەرژەوەندیە شەخسی وحزبیەكانی تێدابكەن.\nئێستا ئەوەی باسی گەرمی ڕۆژە مەسەلەی ڕێفەراندۆمە، ئەو ڕێفەراندۆمەی كەكۆمەڵگەی كوردی گۆج كردووەونازانێ بەدوای خەڵەتاندنە مێژووییەكان بكەوێ یاخود ڕەتی بكاتەوە، كە ئەم ڕەتكردنەوەیە وەرچەرخانێك لەشكڵیحوكمڕانی دروست دەكات و بۆیەكەمجاریش دەبێت كە گەلی كورد پێ بنێتە قۆناغی مۆدێرنەو پشت بكاتە بنەماپوچەڵەكانی ناسیۆنالیزمی خەڵەفاوەوە، بەم پشتكردنەش زەمینەی دروست بوونی ئیدارەو حوكمڕانیەكی دیموكڕاسیدەسازێنێ، وە دەنگی (بەڵێ)ش شێوە خراپ و دیماگۆجیە داسەپاوەكە پتەوتر دەكات و مافەكانیش نەك نادرێنەوەبەڵكو باسكردنیان دەبێتە گەورەترین مەترسی.\nئێستا لەسلێمانیەوە دیسان ھەڵەیەكی گەورە بەرامبەر دەستەڵات دەكرێت، بەوەی كەسەركردایەتی بەرەی (نەخێر)دێتە وجود، وەك ئەو پارتیزانیە مەدەنیەی كەدژایەتی حوكمی داسەپاو دەكات.\nڕەوتێك دەنگی ناڕازی خەڵك دەقۆزێتەوەو سلێمانی دەكاتە مەركەزی قەراری دەنگی نەخێرو ئاكنجیانی پایەتەخت وبادینان تەریكی قەراری پرسەكە دەكات.\nكە ئەوخەڵكانەش زۆرترین جەور دەكێشن كەچی ڕاپەڕو ڕاوەستاوی بەردەم سیاسەتی ھەڵەو كردەوەی خراپ وئەجێندای مەترسیداری حوكمی داسەپاوی ھەرێم بەنمرەیەك ئەوانن، لەولاشەوە واوێنا دەكرێن كەتوانایھەڵوێست و بەرەنگاریان نیە.\nبۆیە ھەمیشە پێیان گوتراوە كەدەبێت لەشوێنی ترەوە سەركردایەتی ئێوەبكرێت و بەجێگەیەنەری بڕیاری شوێنیتربن،بەبێ گوێدانە ئەو مەترسیە زۆرانەی كەلەسەر ژیان و مەعیشەتی پێ ژیانیان ھەیە.\nنەخێر ئەوە ڕێی تێناچێت، خۆ بگرەو بكوژەو بكشەوە نیە، تا سەركردایەتی پارتیزانی لەشوێنێكی قایم خۆیحەشاربدات.\nئەو دەستەڵاتەی كە دەتەوێت بەرەو ڕووی بوەستی دەبێ تیر بدەی لەدڵی ئەگینا بەبڕینی دەست و قاچەكانینامرێت، بەڵكو بەشە جێماوەكانی جەستە باشتر نەش ونما دەكەن، بەتایبەت ئەگەر كرمی گەشەی دوژمنەسیاسیەكان لەنێو ڕووحی بەرەنگاراندا بێت، وەك ئەوەی كە لەسلێمانی بەشی زۆری سەركردایەتی یەكێتی ھاودەستیپارتین.\nپێتەختی وڵات ھەمیشە دڵی دەستەڵاتەو بەكەمكردنەوەی یەك نەبزی چالاكی، دڵ دەلەرزێ و بەلێدان لەدڵ كۆیجەستەی دەستەڵات شەلەل دەبێت، بەڵام بەھۆی سیاسەتی خۆ تەریك كردن لەلێدان لەدڵی دەستەڵات دەستوقاچی ڕەكابەری ھێرشبەر شەلەل بووە.\nسەیری حوكمی ھەرێم بكەن;\nئەگەر سلێمانی جارێك بێ دەرەتان بێت ھەولێر دەجارو بادینان سەد جار، چونكە لەم زۆنەی دەستەڵاتدا داواكردنیمافەكانیش موجازەفەیە نەك ھاتنە نێوشەقام.\nبۆیە دەبێ سەركردایەتی ڕكابەری حوكم و بڕیارە نادروستەكان لەم قۆناغی مەدەنیەدا لەقوڵایی ناڕازیترین جێگەو مەكانبێت.\nبێنە پێش چاوی خۆت، ئەگەر پێش خەڵكی دەستبەسەر كەوتی خەڵكانێ كەئەو مافەیان لێ زەوت نەكراوە بەتێكڕادەبن بەپاڵشت و دیواری ڕاگری خەباتەكەت.\nئینجا بۆیە ھەولێر كەدڵی دەستەڵاتەو بادینان كەمەغدوورترین شوێنگەی ئەم ھەرێمەیە دەبێت ببن بەچەقیململانێ و ڕكابەری حوكمڕانی، بۆئەوەی مەجالێك بۆ خۆ قایم كردنی حوكمڕانەكان نەمێنێتەوە.\nبەوپێیەی كە ھەولێر ناڕازیترینی ھەرێمەو ناوەندی بڕیاری دەستەڵاتە ناكرێت بخرێتە ژێر ڕكێفی ناوچەكانیترەوە بۆڕووبەڕووبوونەوەی حوكم.\nسەیری توركیا بكەن، لەڕێفەراندۆمی دەستوریدا گشت پارتەكان بەپارتە كوردیەكانیشەوە ناوەندی باڵای بڕیاردانیانچونكە لەئەنكەڕە بوو، ھەر لەوێشەوە یەكەمین كەڕنەڤاڵی (بەڵێ و نەخێر)یان دەست پێكرد، جەمسەری نەخێر زۆرتوندتر لە سەركردایەتی بەڵێ كەوتە چالاكی، ئینجا چالاكیەكانیان گواستەوە ناوچەكانیتر.\nئەوەی ئێستا لەگۆڕێدایە بۆ دروستكردنی كەمپەینی نەخێر بەمجۆرە بەرھەمی باشی نابێت، چونكە وەك ئەوە وایە(بەخۆی ناوێرێ من دەنێرێ)، ئینجا كاتێك سەركردایەتی كەمپەین نەیوێرێ لەناو جەرگەی دەستەڵات چالاكی بكاتچۆن چۆنی چاوەڕێ لەكۆی خەڵك دەكات تاپڕۆژەكەی بۆ سەرخەن.\nخۆ ئەگەر سەركردایەتی ئەو كەمپەینە ئەزمون لە چالاكی حزبە ڕكارەكانی حوكمڕانی وەرنەگرێت دڵنیابن توانای نەكگۆڕان لەدەستەڵات و زیادكردنی دەنگی نەخێری نابێت بەڵكو توانای بڕینی قاچێكی ئەو دەستەڵاتەشی بۆ ناڕەخسێ..\nبۆیە وەرنە ھەولێر، قبوڵمانە ئێوە پێشڕەومان بن، ئێمەش تا وەدیھێنانی دواھەمین ئامانج ھاوڕێبازو تەریب ڕێڕەوڕتاندەبین، نەك تیرگری نەدیو و فەرمانداری پایەگابن.


ئێران داوایەکی ئەمەریکا بۆ پشـکنینی بنکە لەشکریـیەکانی ڕەتدەکاتەوە\nئێران داوایەکی ئەمەریکای ڕەتکردەوە بۆ سەردانی بنکە لەشکریـیەکانی لە لایەن پشکنەرانی نەتەوە یەکگرتووەکانەوە، بەمەش ڕەنگە واشنتن گومانی زیاتری لەسەر ڕێکەوتنە ناوکیـیەکە لەلا دروستبێت.\nمحەمەد باقر نوباخت گوتەبێژی حکومەتی ئێران ئەمڕۆ سێشەممە لە کۆنگرەیەکی ڕۆژنامەوانیدا گوتی ڕێگە نادرێت بە چوونە ناو شوێنە لەشکریـیەکانی ئێراندا و هەموو زانیاریەک لە بارەی ئەو شوێنانە نهێنین.\nگوتی" هەرگیز ئێران ڕێگە بەو جۆرە سەردانانە نادات. گوێ بەو لێدوانانە مەدەن تەنها خەونن."\nهەفتەی ڕابردوو نیکی هەیلی باڵیۆزی ئەمەریکا بۆ نەتەوە یەکگرتووەکان داوای لە ئاژانسی نێودەوڵەتی وزەی ئەتۆم کرد کاربکات بۆ چوونە ناو بنکە لەشکریـیەکانی ئێران تاوەکو دڵنیابن لەوەی تاران هیچ کارێـکی قەدەغەکراو ئەنجام نادات لەوانەی لە نێو ڕێکەوتنە ناوکیـیە باسکراون.\nبەپـێی ڕێکەوتنە ناوکیـیەکە ئەوەی لە ساڵی 2015 کۆمەڵی نێودەوڵەتی لەگەڵ ئێراندا مۆریکرد، ئاژانسی نێودەوڵەتی وزەی ئەتۆم مافی ئەوەی هەیە داوای پشـکنینی دامودەزگاکانی ئێران بکات، ئەگەرهاتوو گومان هەبێت ماددە یان چالاکی ناوکی تیایاندا هەبن.\nلە ئەمەریکاش یاسایەک دانرا کە دەبێت وەزارەتی دەرەوە هەموو 90 ڕۆژ جارێک بە ڕاپـۆرتێـک کۆنگرێس ئاگاداربکاتەوە لەوەی تاران بە ڕێکەوتنە ناوکیـیەکە پابەندە یان نا. ڕاپـۆرتی داهاتوو لە مانگی دەدا دەبێت.\nسەرۆک ترامپ پـێشتر گوتویەتی ئەو ڕێکەوتنەی لەگەڵ تاراندا مۆرکراوە خراپـترین ڕێکەوتنە، بۆیە لە مانگی چوار داوایکرد پـیاداچوونەوە بکرێت لەوەی ئایا ڕاگرتنی سزاکانی سەر ئێران بەپـێی ڕێکەوتنە ناوکیـیەکە لە بەرژەوەندی ئەمەریکا یان نا.


ئەم کارەی نەوشیروان مستەفا دوای کۆچی دوایی هەرا دەنێتەوە\nهاوڕێیەکی نەوشیروان مستەفا ئاماژە بۆ ئەوە دەکات دوو بەرگی یاداشتەکانی نەوشیروان مستەفا ئامادەی چاپکردنن و خۆشی لەبەر هەستیاری دۆخەکە بڵاوی نەکردووە و پێشبینیش دەکرێت لە کاتی بڵاوکردنەوەیدا لە ناوەندی سیاسییەکاندا بەهۆی بۆچوونی لەسەر ئەو ڕووداوانە هەڵا بنێتەوە.\nسەرۆكی بنكەی ژین بە ئاوێنەی ڕایگەیاندووە، بیرەوەرییەكانی نەوشیروان مستەفا لە پێنج بەرگ پێك دێت و هەتا ئێستا سێ بەرگی بڵاوكراونەتەوە و دوو بەرگەكەی تری ئامادەن بۆ چاپكردن.\nڕەفیق ساڵح، سەرۆكی بنكەی ژین و هاوڕێی نزیكی نەوشیروان مستەفا وتویەتی نەوشیروان مستەفا زۆر پرۆژەی هەبوە ئەنجامی بدات، یەكێك لەوانە پرۆژەیەك بو بەپێنج بەرگ بەناوی (چەند لاپەڕەیەك لە مێژوی ڕۆژنامەگەری كوردی) هەندێك لەو بەرگانە ماون و چاپ نەكراون، بەتایبەتی ئەو بەرگانە كە پەیوەندییان بە ڕۆژنامەگەری كوردییەوە هەیە لەدوای ١٤ی تەموزی ساڵی ١٩٥٨ هەتاوەكو سەردەمی بەعس.\nڕوونیشی کردەوە، بێجگە لەوەش نەوشیروان مستەفا بەردەوام بوە لە نوسینەوەی بیرەوەرییەكانی كەلە پێنج بەرگ پێكدێت و هەتا ئێستا سێ بەرگی لێ بڵاوكراوەتەوە و دووانی تریش ماون بڵاوبكرێنەوە.\nسەبارەت بەوەی بۆ ئەو دوو بەرگەی یاداشتەکانی بڵاونەکراوەتەوە ئاماژە بۆ ئەوە دەکات كەكاتی خۆی لێی پرسیوە بۆچی دوو بەرگەكەی تری بیرەوەرییەكانی بڵاوناكاتەوە، نەوشیروان مستەفا وتویەتی، لەبەر هەستیاری دۆخەكە، چونكە ئێستا من بەرپرسی ڕێكخراوێكم لەوانەیە سەرئێشە بۆ هەواداران و دڵسۆزانی بزوتنەوەكە دروست بكات”.\nڕۆژی ١٩ی ئایار شۆڕش حاجی وتەبێژی فەرمی بزووتنەوەی گۆڕان ڕایگەیاند کە نەوشیروان مستەفا کاتژمێر ٨:٠٠ لە شاری سلێمانی و لە گردی زەرگەتە کۆچی دوایی کردووە.\nتەندروستی سلێمانی: لە ٢٤ هیچ تووشبوویەکی کۆرۆنا داخڵی نەخۆشخانە نەکراوە


ڕژاک: دەسەڵاتدارانی باشور داڵدەی تاوانباران و ژن كوژان دەدەن | ROJnews\nدووشەممە, 24 يون 2019 - 17:35\nڕێكخراوی ژنانی ئازای كوردستان-ڕژاك بەیاننامەیەكی ناڕەزایی لەدژی دەستدرێژی كردنە سەر كچێكی 8 ساڵان و ئازادكردنی تاوانباران و زیادبوونی كۆمەڵكوژی ژنان بڵاوكردەوەو ڕایگەیاند، لەئاست ئەو تاوانانەی بەرامبەر ژنان و منداڵان دەكرێت بێدەنگ نابن.\nئەمڕۆ لەشاری سلێمانی، ڕژاك بەیاننامەیەكی ناڕەزایی بڵاوكردەوە لەدژی ئەو دەستدرێژی و تاوانانەی بەرامبەر منداڵان و ژنان دەكرێن و تاوانبارانیش ئازادەكرێن و ڕایگەیاند، باشوری كوردستان بەخاك و خەڵك و پیرۆزییەكانییەوە ڕۆژانە ڕووبەڕووی دەستدرێژی دەبێتەوە و حکومەتی هەرێمی كوردستان بەهەموو شێوەیەك باشوری كوردستانی ڕادەستی داگیركەرانی كوردستان كردووە، ئەنجامدانی ئەم كارەساتانە زۆر بەمەبەست و بە بەرنامە بەڕێوە دەچێـت، تەواوی ئەم تاوانانە حوكمەت و هێزی دەسەڵاتداری لەپشتەوەیە".\nلەبەشێكی تری بەیاننامەكەدا، ڕەژاك تیشكی خستووەتە سەر داگیركارییەكانی دەوڵەتی تورك و ڕایگەیاندووە: ماوەی 27 ڕۆژە هێرشێكی دژواری دەوڵەتی توركیای داگیركەر لەسەر باشوری كوردستان بەڕێوە دەچێت كە داگیركاری كەركوك و برادۆست و هەموو باشوری كوردستانی كردۆتە ئامانج، هەموو رۆژێك بە تۆپ و تەیارە خەڵكی گوندنشینان تۆپ باران دەكات و بەپیلانی گڵاو دەغڵ و كشتوكاڵی جوتیاران لە شاری كەركوك دەسوتێنێت، ئاشكرایە وابەستەبوونی دەسەڵاتدارانی باشوری كوردستان بەدەوڵەتانی داگیركەری كوردستانەوە بەتایبەتی تەواو تەسلیم بوونیان بەدەوڵەتی داگیركەری توركیا، بۆتە هۆكاری قوڵبونەوەی گەندەڵی و نادیموكراتی و زهنیەتی پارچەگەری و زیادبوونی هەژاری و تێكچوونی باری ژیان و دەرونی كۆمەڵگا و كۆچی لاوان بۆ دەرەوەی وڵات و ئەنجامدانی كۆمەڵكوژی ژنان .\nجەختیش دەکاتەوە، کە تەواوی كێشەكانی باشوری كوردستان سەرچاوە سەرەكییەكەی گرێدانی تەواوەتی هێزی دەسەڵاتدارانە بەدەوڵەتانی داگیركەری كوردستانەوە و دەڵێت: بە زیادکردنی دیاردەی دەستدرێژییكردنە سەر منداڵی مێنە و ئازادكردنی تاوانباران، کە بەتەواوەتی ئەنجامدانی كۆمەڵكوژیی منداڵان و ژنان و هەموو تاكەكانی كۆمەڵگایە، ئامانجیان دروست كردنی ترس و نەهێشتنی متمانەیە لەنێوان مرۆڤەكاندا و قوڵكردنەوەی زهنیەتی ڕەگەزگەرایی و مرۆڤەكان كردنە درندەی یەكتریە.\nڕژاک لە بەیاننامەکەیدا دەشڵێت: كوشتن و خۆسوتاندنی ژنان گەیشتووەتە ئاستێك كە كۆمەڵگاكەمان بۆنی خوێنی لێدێت. دەبێت بەزووترین كاتدا هەڵوێست وەربگرین، كاتێك سەیری ڕووداوەكانی ئەم دواییەش دەكەین هیچ ویژدانێك ناتوانێت بێ دەنگ بێت.


شاندی هەرێم لەبارەی ناوەڕۆکی کۆبووەنەوەیان لە بەغدا ڕاگەیەندراوێکیان بڵاوکردەوە - RojNews\nئەو شاندەی هەرێمی کوردستان، کە ئەمڕۆ سەردانی بەغدایان کرد و لەگەڵ شاندێکی وەزارەتی ناوخۆی عێراق کۆبوونەوە، ناوەڕۆکی کۆبوونەوەکەیان ئاشکراکرد.\nبه‌یانی ئه‌مڕۆ، شاندێكی هه‌رێمی كوردستان به سه‌رۆكایه‌تی كه‌ریم سنجاری، وه‌زیری ناوخۆی هه‌رێم، گه‌یشته به‌غدای پایته‌ختی عێراق و کەمێک پێش ئێستاش ڕاگەیەندراوێکیان بڵاوکردەوە.\nلەسەرەتای ڕاگەیەدنراوەکەدا، باس لەوە کراوە"به‌مه‌به‌ستی جێبه‌جێكردنی فه‌رمانی دیوانی سه‌رۆكایه‌تی ئەنجومەنی وه‌زیران ژماره(137) ساڵی 2017، كه سه‌رۆكی ئەنجومەنی وه‌زیران دكتۆر حه‌یده‌ر عه‌بادی لێژنه‌یه‌كی باڵای به‌و فه‌رمانه دروستكرد، بۆ چاره‌سه‌ركردنی كێشه هونه‌رییه‌كان له‌گه‌ڵ هه‌رێمی كوردستان، تایبه‌ت به ده‌روازه سنوورییه‌كان و فڕۆكه‌خانه‌كان و به‌ڕێوه‌بردنی به‌نداوه‌كان، سه‌ر له‌به‌یانی ڕۆژی شه‌ممه ڕێككه‌وتی 13/01/2018، شاندێك له حكومه‌تی هه‌رێمی كوردستان به‌سه‌رۆكایه‌تی كه‌ریم سنجاری، وه‌زیری ناوخۆی هه‌رێم سه‌ردانی به‌غدای كرد".


هێمن هەوراومی: داواکاری پرساندنی سەرۆکی حکوومەت رەتکرایەوە - پرس میدیا\nHome سڵایدشۆو کوردستان گرنگ هەواڵ هێمن هەوراومی: داواکاری پرساندنی سەرۆکی حکوومەت رەتکرایەوە\nهێمن هەوراومی: داواکاری پرساندنی سەرۆکی حکوومەت رەتکرایەوە\nپرس میدیا 8/31/2020 11:47:00 am سڵایدشۆو, کوردستان, گرنگ, هەواڵ,\nجێگری سه‌رۆكی په‌رله‌مانی كوردستان رایگەیاند، داواکاری لێپرسینەوە لە سەرۆکی حکوومەت و جێگرەکەی لەلایەن سەرۆکایەتی پەرلەمانەوە رەتکراوەتەوە.\nهێمن هه‌ورامی جێگری سه‌رۆكی په‌رله‌مانی كوردستان، ئه‌مڕۆ دووشه‌ممه ٣١ی ئابی ٢٠٢٠ رایگەیاند  دەستەی سەرۆكایەتی بەپێی پەیڕەو تەماشای هەر یاداشت و داواكارییەك دەكات كە لەلایەن پەرلەمانتارانەوە ئاراستەی دەكرێت.\nوتیشی، "به‌ڵام ئه‌و یاداشته بەهۆی بوونی چەند هەڵەیەكی پەیڕەو لەلایەن دەستەی سەرۆكایەتی پەرلەمانەوە ڕەتكراوەتەوە".\nهێمن هەورامی، ئاماژه‌ی به‌وه‌شكرد، ئه‌مڕۆ دەستەی سەرۆكایەتی بەرنامەی كاری دانیشتنی یەكەم دیاریدەكات و بانگێشتی پەرلەمانتاران دەكات بۆ كوبوونه‌وه كه پێده‌چێت رۆژی چوارشه‌ممه بێت.\nبه وته‌ی هێمن هه‌ورامی، "لە دانیشتنەكەدا خوێندنەوەی یەكەم دەكرێت بۆ پڕۆژەیاسای فرۆشتن و بەكرێدان كە پێشتر لەلایەن حكومەتەوە ڕەوانە كراوە، هەروەك خوێندنەوەی دووەم بۆ پڕۆژەی ماف و ئەركی نەخۆش دەكرێت، پێدەچێت چەند بڕگەیەكی تر لە بەرنامەی كاری دانیشتنەكەدا هەبێت".\nBy پرس میدیا at 8/31/2020 11:47:00 am


عادل عەبدولمەهدی Archives - هيوای کۆرد\nHome عادل عەبدولمەهدی\nعادل عەبدولمەهدی و سەرجەم کابینەی حکومەتەکەی خانەنشین کران\non: ئایار 10, 2020 In: عێراق, هەواڵ\nئەمڕۆ بە فەرمی کابینەی حکومەتەکەی عادل عەبدولمەهدی خانەنشینکران و بڕیارەکەش لە ڕۆژی ٧ی ئەم مانگەوە خراوەتە بواری جێبەجێکردنەوە. بە گوێرەی بەڵگەنامەیەک کە دەست میدیاکان کەوتووە و ئیمزای مستە...\tRead more\nشاندی كوردی داوای پۆستێكی تری وەزاری لە مستەفا كازمی دەکات\non: نیسان 22, 2020 In: عێراق, کوردستانی, هەواڵ\nگفتوگۆی شاندی كوردی لەگەڵ مەستەفا كازمی راسپێراو بۆ پێكهێنانی حكومەتی نوێی عێراق لەبەغدا، بۆ زیادكردنی پۆستێكی تری وەزارییە لەكابینەی نوێ. شاندی كوردی لەكۆبوونەوەیان لەگەڵ مستەفا كازمی داوا...\tRead more\nعادل عەبدولمەهدی و محەمەد حەلبوسی کۆبونەوە\non: نیسان 16, 2020 In: عێراق, هەواڵ\nسەرۆک وەزیرانی کاربەڕێکەری عێراق و سەرۆکی پەرلەمان سەرپەرشتی کۆبونەوەیەکی تایبەت بە دۆخی دارایی، تەندروستی و پرسی بودجە دەکەن و جەختیش لە هەماهەنگی نێوان دەسەڵاتی جێبەجێکردن و یاسادانان بۆ د...\tRead more\nعادل عەبدولمەهدی: ژمارەی توشبوانی کۆرۆنا لە عێراق بەشێوەیەکی بەردەوام لە کەمبونەوەدایە\nسەرۆک وەزیرانی کاربەڕێکەری عێراق رایگەیاند، عێراق پەیوەست بە کۆنتڕۆڵکردنی ڤایرۆسی کۆرۆنا و پاراستنی گیانی هاوڵاتیان دەستکەوتی گەورەی بەدەستهێناوە و ژمارەی توشبوانی پەتاکە لە زۆرێک لە وڵاتانی...\tRead more\nعادل عەبدولمەهدی لەبارەی فڕینی ژمارەی فڕۆکەی هێزەکانی هاوپەیمانان هۆشداری دەدات\non: ئازار 30, 2020 In: عێراق, هەواڵ\nسەرۆکوەزیرانی کاربەڕێكی عێراق، عادل عەبدولمەهدی، لە فڕینی ژمارەی فڕۆکەی هێزەکانی هاوپەیمانان هۆشداری دەدات و بە پشێلکردنی سەروەری عێراق ناوزەدەی دەکات. ئاژانسی هەواڵیی عێراقی (واع) لە زاری ن...\tRead more\nنوێنەری حکومەتی هەرێم لە بەغداد :لەگەڵ مانەوەی عادل عەبدولمەهدین لە پۆستەکەی\non: ئازار 11, 2020 In: عێراق, کوردستانی, هەواڵ\nنوێنەری حکومەتی هەرێمی کوردستان لە بەغداد، دواین پێشهاتەکان لەبارەی یەکلایکردنەوەی پرسی سەرۆکوەزیرانی عێراق ئاشکرا دەکات و رایدەگەیەنیت” کێشەمان لەگەڵ هیچ کەسێک نییە دابنرێت، بەڵام وەک...\tRead more\n“هیچ رێگەیەكی یاسایی نییە بۆ ئەوەی عادل عەبدولمەهدی بكرێتەوە بە سەرۆك وەزیران”\non: ئازار 07, 2020 In: عێراق, هەواڵ\nحەیدەر مولا ئەندامی پێشوی پەرلەمانی عیراق دەڵێت “هیچ رێگەیەكی یاسایی نییە بۆئەوەی عادل عەبدولمەهدی دوبارە بكرێتەوە بە سەرۆك وەزیران، چونكە ناوبراو دەستی لەكاركێشاوەتەوە”. مولا بە...\tRead more\nعادل عەبدولمەهدی ئامادەیه لەپۆستەكەی بمێنێتەوە\nسەرچاوەیەكی سیاسی عێراق ئاشكرایدەكات، سەرۆك وەزیرانی دەستلەكاركێشاوەی عێراق بەكوتلە سیاسییەكانی وتووە كە ئامادەی تێدایە كە لەپۆستەكەی بمێنێتەوە. سەرچاوەیەك بە كەناڵی ” روسیا الیوم...\tRead more\nخەزعەلی: ئەمریکا دەیەوێت شەڕی ناوخۆیی نێوان شیعەکان رووبدات\non: شوبات 06, 2020 In: عێراق, هەواڵ\nقەێس خەزعەلی، ئەمینداری گشتی عەسائیب ئەهلولحەق رایگەیاند، “ئەمریکا دەیەوێت شەڕی ناوخۆیی نێوان شیعەکان رووبدات و زۆرترین ژمارەی کوژراوان لە حەشدی شەعبی بکەوێتەوە”. حەزعەلی سەبارەت...\tRead more\nوەزارەتی بەرگری هۆڵەندا: دەست بە ڕاهێنانی هێزەكانی پێشمەرگە دەكەینەوە\non: كانونی دووه‌م 19, 2020 In: جێهان, کوردستانی, هەواڵ\nوەزارەتی بەرگری هۆڵەندا ڕایدەگەیەنێت، دەست بە مەشق و ڕاهێنان بە هێزەكانی پێشمەرگە دەكەنەوە. ئانك بێیلێڤڵد وەزیری بەرگری هۆڵەندا لە نامەیەكدا بۆ پەرلەمانی وڵاتەكەی باسی لەوەكردووە، سەربازانی...\tRead more


فيلمى زاگرۆس بەشداری لەفێستيڤاڵێكى گرنگى جيهاندا ده‌كات | semakurd.net\nوتار | پووشپەڕ 2, 2018 - 2:03پ.ن.\nديمه‌نێك له فيلمه‌كه\nفیلمی سینەمایی "زاگرۆس" لە دەرهێنانی سەهیم عومەر خەلیفە، لە 71مین خولی فێستیڤاڵی فیلمی ئێدنبێرگ به‌شدارى دەکات، کە یەکێک لە پێنج کۆنترین فێستیڤاڵە سینەماییە جیهانییەکان و لە سکۆتلەندا بەڕێوەدەچێت.\nچالاکییەکانی فێستیڤاڵ لە رۆژانی 18 تا 29 حوزەیران/ یۆنیۆ لە ئێدنبێرگ لە سکۆتلەندا بەڕێوەدەچێت و "زاگرۆس" لە بەشی فیلمە ئەوروپییەکاندا نمایشدەکرێت.\nساڵانە لەم فێستیڤاڵەدا زیاتر لە 400 میدیاکار و زیاتر لە هەزار و 300 بەرهەمهێنەر و شارەزایانی بواری سینەمای تێیدا بەشدار دەبن.\nلەلایەکی دیکەوە ئەو بەرهەمە سینەماییە بەشداری لە 17مین خولی فێستیڤاڵی فیلمی ترانسلڤانیا لە رۆمانیا دەکات کە بە گرنگترین فێستیڤاڵی سینەمایی لەو وڵاتەدا دەژمێردرێت.\nچالاکییەکانی فێستیڤاڵ لە رۆژانی 25 ئایار/ مایۆ تا 1 حوزەیران/ یۆنیۆ لە رۆمانیا بەڕێوەدەچێت و فیلمی "زاگرۆس" لە بەشێکی پێشبڕکێی فێستیڤاڵدا بەشدار دەبێت.\nئەم بەرهەمە سینەماییە پێشتر لە بەشی"Limelight"ـی فێستیڤاڵی فیلمی رۆتردامدا بەشداربوو کە تایبەتە بە نمایشکردنی ئەو فیلمانەی لە فێستیڤاڵە گرنگەکاندا بەشداربوونە و خەڵاتی گرنگیان بەدەستهێناوە.\nئەم بەرهەمە سینەماییە لەلایەن ماڵپەڕی"Cutting Edge"ـی بەلژیکی، لەگەڵ چوار فیلمی دیکەی ئەو وڵاتە دەستنیشانکراوە بۆ ئەوەی وەک باشترین فیلمی 2017 هەڵبژێردرێت و لەلایەن خوێنەران و هۆگرانی سینەماوە دەنگی لەسەر بدرێت.\n"زاگرۆس" بەشداری لە 44مین خولی فێستیڤاڵی نێودەوڵەتیی فیلمی گێنت لە بەلجیکا کرد و خەڵاتی گەورەی فێستیڤاڵی بەدەستهێنا کە خەڵاتی"Grand Prix" بوو، هەروەها دوو خەڵاتی لە بەشی پێشبڕکێی 18یەمین خولی فێستیڤاڵی نێودەوڵەتیی فیلمی ئاڕەس لە فەڕەنسا بەدەستهێنا، کە خەڵاتی باشترین دەرهێنەر بوو لەلایەن لیژنەی دادوەری فێستیڤاڵ و خەڵاتی باشترین فیلم لەلایەن بینەرانەوە.\nئەم بەرهەمە سینەماییە لە 14مین خولی فێستیڤاڵی نێودەوڵەتیی سینەمایی دوبەیدا بەشداربوو و کاندیدی چوار خەڵات بوو و دوو نمایشی تایبەتی بۆ کرا.\n"زاگرۆس" چیرۆکی شوانێک بەناوی زاگرۆس دەگێڕێتەوە کە هاوژینی خۆی زۆر خۆشدەوێت، بۆ ئەو کوردستان بەهەشتە، بەڵام هاوژینەکەی هاڤین و کچەکەی رەیهان، روودەکەنە بەلجیکا، دواتر زاگرۆزیش بڕیاردەدات بچێتە ئەو وڵاتە.\nسەهیم عومەر خەلیفە، پێشتر لەرێگەی کورتەفیلمی "میسی بەغداد"، "وڵاتی پاڵەوانان" و "نێچیرڤانی خراپ"، زیاتر لە 100 خەڵاتی لە فێستیڤاڵە سینەماییەکاندا وەرگرتووە.\nدوو ساڵ بەسەریەکەوە کورتەفیلمی "میسی بەغداد" و دواتریش "نێچیرڤانی خراپ"، لە کورتەلیستی کورتە فیلمە کاندیدکراوەکان بوون بۆ خەڵاتی ئۆسکاری باشترین کورتەفیلم و ئێستا دەرهێنەر خۆی یەکێک لە ئەندامانی هەڵسەنگاندنی فیلمە لە ئۆسکار.


نڤیسكاره‌كێ كورد نامه‌یه‌كێ ژ بۆ فیلۆسوفا مرۆڤایه‌تیێ “هانا ئارێندت” فرێدكه‌ت – خەدەنگ\nهزرمەند و فیلۆسۆفا مرۆڤاتیێ “هانا ئارێندت/1906 ـــ 1975″، ئەم گەلێ کورد ژانێن تەیێن دوهی ب خەمێن خوەیێن “دوهی، ئیرۆ و سوبە” باش فام دکەین. دەما هێتلەرێ دوهی فەرمان ل سەر سەرێ خەلکێ تە “یەهودی” راکری، ئیرۆ ژی هێتلەرێ سەدێ بیست و یەکێ/ ئەردۆگان، فەرمان ل سەر سەرێ گەلێ مە کوردان راکریە. فیلۆسۆفا مە، ئەو رەوشا کۆمکۆژیا یوهودیێن تە پەسنکری، ئەم کورد باش فام دکەین: “گۆتنێن مرۆڤێ هاڤی ل سەر جیهانێ”، “رەڤین ژ ئاخێ”، “ڤەکێشان ژ کەسێ ب کریار و ئاشکرایی”، “بێدەنگی د خویاتیا مرۆڤیا مت دا”، “قوربانیا درەوێن رێکخستی و ئیدیۆلۆگی”، “وێرانکرن و دوورکەتن ژ ژیانا هەڤبەش” و “هۆڤێتی مرۆڤێن خوەیی جهوار، ژ هەڤوەلاتیان ڤالا دکەت”.\nخانما جیهانی ژ بیر نەکە، گەلێ ئەرمەن پشتی کۆمکۆژیا تورکان ــ ئۆسمانیان/ 1915 دژی وان کری، ئەو بوونە دەولەت و هەروها ئەو کۆمکۆژیا هێتلەر/ 1945 دژی یەهودیان کری، پاش هوون ژی بوونە دەولەت، بەلێ گەلێ کورد ژ ئالێ داگیرکەرێن “ئەرەب، فارس و تورکان” ڤە راستی گەلەک کۆمکۆژیان هات، بەلێ دیسان ئەم نەبووینە دەولەت! ئێدی ئەم باش دزانین، ئیرۆ ژی گەلێن ڤێ دەڤەرێ د گرفتێن مرۆڤبوونێ دا دژین!\nخانما “هانا” تو دبینی کەس د هانا گەلێ مە ناهێت، بنێرە درەوێن “ئۆلان، ناسیۆنالیستان، سیکولاریستان، مافپەروەریستان و…”، تەڤ ئیرۆ ل بەر رۆنیا رۆژێ، ژ واتەیا خوە رووت بوون. لەورا ئێدی هێزا گەلێ مە، د مۆرال و باوریا بەرخوەدەرێن مە دایە.\nCategory: نوچەTag: كوردمرۆڤایه‌تىیه‌هود by Diler Ahmed\nکویلەیێن چەرخێ (21)ێ…!\nنوروز الربيع الكردي قبل 2719 سنة 42 views


تورکیا خۆی بە تەنیا خاوەنی دیجلە و فۆرات دەزانێت / چوار ئامانجی سەرەکیی تورکیا لە پرۆژەی گاپ - جام کوردی | JAMEKURDI\nمامۆستایەکی زانکۆی سلێمانی ڕایگەیاند :\nجام کوردی – مامۆستایەکی زانکۆ ڕایگەیاند کە تورکیا لە گلدانەوەی ئاوی ڕووبارەکانی دیجلە و فۆرات کۆمەڵە ئامانجێکی ئابوری، سیاسی، ئەمنی و سەربازیی هەیە و خۆی بە تەنیا خاوەنی ئەو دوو ڕووبارە دەزانێت و هیچ ڕاوێژێکی بە وڵاتانی سوریا و عێراق لە پرۆژەکانیدا نەکردووە.\nسەبارەت بە ئامانجەکانی تورکیا لە پرۆژەی گاپ و مەترسی و کاریگەرییەکانی ئەو پرۆژەیە لە سەر داهاتووی ناوچەکە بە تایبەت عێراق و هەرێمی کوردستان، پەیامنێری جام کوردی لە گەڵ دکتۆر خەلیل کەریم محەممەد مامۆستای زانکۆی سلێمانی (پڕۆفیسۆری یاریدەدەر لە زانکۆی سلێمانی، کۆلێژی زانستە مرۆڤییەکان، بەشی جوگرافیا) وتووێژی کردووە کە دەقەکەی لە درێژەدا هاتووە:\nئامانجی تورکیا لە جێبەجێکردنی پرۆژەی گاپ چییە؟\nبە گشتی ئامانجی تورکیا لە پرۆژە ئاوییەکانی، ئابوری، سیاسی، ئەمنی و سەربازییە. ئامانجی تورکیا لە بونیادنانی پرۆژەی بوژاندنەوەی ناوچەی باشوری خۆرهەڵاتی ئەنادۆڵ کە بە گاپ ناسراوە و تەواوی پرۆژەکانی دیکەی لە سەر ڕووباری دیجلە و زێی گەورە و لقەکانیان بریتییە لە بونیادنانی 22 بەنداو تەنیا لە پرۆژەی گاپ و دەیانی دیکە لە سەر دۆڵ و ڕێڕەوە ئاوییەکان، لە گەڵ کۆمەڵێک لە پرۆژەی ئاودێری و وێستگەی وەبەرهێنانی کارەبا، دابینکردنی وزەی پاک و ئاودێریکردنی 605890 هێکتار زەوی لە نێوانی زەوییەکانی هەر دوو ڕووبارەکە و وەبەرهێنانی میوە و بەروبومە ستراتیژییەکانە. بەمەش توانای گلدانەوەی 25 ملیار مەتری سێجا ئاویان هەیە. بە داپۆشینی 75358 کیلۆمەتری سێجا بە ئاوی پرۆژەکە دیمۆگرافیای کوردستانی تورکیا دەشێوێنێت و بەشێکی گرنگ لە مێژووی هەزاران ساڵەی ون دەکات، شاری حەسەنکێف بە نموونە کە دەبێتە ژێر ئاوی بەنداوی ئیلیسۆوە.\nپێویستە ئەوە لە بەرچاو بگیردرێت کە ئامانجی تورکیا لە پرۆژە ئاوییەکان و ئەو سیاسەتەی جێبەجێی دەکات، تەنیا لایەنی ئابوری نییە، بەڵکوو پاڵنەرە سیاسییەکان بە ئاشکرا لە پشت ئەم پرۆژانەوە دەبینرێن. تورکیا هەمیشە سیاسەتی ئاویی خۆی وەها ئاراستە دەکات کە کێشە سیاسییەکان لەو ڕێگایەوە یەکلایی بکاتەوە، وەک بینیمان ساڵی 1987 سەرۆکی ئەو کاتەی تورکیا تورگوت ئۆزاڵ بە مەرجی کۆتایی هێنان بە چالاکییەکانی پەکەکە لە سوریا ئامادە بوو 12 ملیار مەتری سێجا ئاوی ساڵانە بۆ ئەو وڵاتە بەربداتەوە.\nتورکیا لە جێبەجێکردنی ئەو پرۆژانەدا هیچ ڕاوێژێکی بە وڵاتانی سوریا و عێراق نەکردووە و خۆی بە تەنیا خاوەنی ڕووبارەکانی دیجلە و فۆرات دەزانێت و دان بە هیچ ڕێکەوتنێکیشدا نانێت کە لە گەڵ ئەواندا واژۆی کردووە. سەرەڕای ئەمەش تورکیا بۆچوونی تایبەت بە خۆیی سەبارەت بە چەمکی ڕووباری نێودەوڵەتی هەیە و ئەوە ناسەلمێنێت کە دیجلە و فۆرات دوو ڕووباری نێودەوڵەتین بەڵکوو بە ڕووباری سنوربڕ ناوزەدیان دەکات.\nیەکێک لە ئامانجە سەرەکییەکانی تورکیا دەستبەسەرداگرتنی ئاوی ئەو ڕووبارانە و پاشان فرۆشتنیە بە وڵاتانی وەک سوریا و ئەردەن و وڵاتانی کەنداوی فارس لە ڕێگای پرۆژەی بۆرییەکانی ئاشتییەوە. ئەوەی جێی سرنجە ئەوەیە کە تورکیا ئاوی ڕووبارە نێودەوڵەتییەکان دەگرێتەوە و وڵاتانی سەرچاوەی لێ بێبەش دەکات و هەوڵ دەدات وڵاتێکی وەک عێراق لە ڕووی ئاو و خۆراکەوە بکاتە وڵاتێکی بەسراوە و پاشکۆی خۆی.\nمەترسییەکانی ئەو پرۆژانە لە سەر داهاتووی هەرێمی کوردستان و عێراق چین و تەواوکردنیان چ قەیران و کاریگەرییەک لە سەر ئاستی ناوچەکە درووست دەکات؟\nبە وتەی شارەزا عێراقییەکان بە تەواوبوونی پرۆژەی گاپ لە سەدا 43 ی ئاوی ڕووباری دیجلە و لە سەدا 80 ی ئاوی ڕووباری فۆرات گل دەدرێتەوە، ئەمەش مەترسییەکی گەورە لە سەر بەشە ئاوی عێراق درووست دەکات، سەرەڕای سەرهەڵدانی کێشەی ژینگەیی کە لە ئەنجامی کەمبوونەوەی ئاو و بەرزبوونەوەی ڕێژەی خوێ و پیسکەرەکان بە هۆی بەکارهێنانی مادە کیمیاییەکان بۆ بەپیتکردنی ئەو زەوییانە کە ئاودێری دەکرێن، درووست دەبێت.\nمەترسییە ڕاستەوخۆکانی تەواوبوونی پرۆژەی گاپ لە سەر عێراق و بە ناڕاستەوخۆیش لە سەر هەرێمی کوردستان زۆرن کە بە کورتی ئاماژە بە بەشێک لەوان دەدرێت: کەمبوونەوەی بەشە ئاوی تاکەکەس، چ بۆ بەکارهێنانی ناوماڵ و چ بۆ بەکارهێنانی دیکە، بە تایبەت کشتووکاڵ کە 690 هەزار هێکتار زەوی عێراق لەم ڕێگایەوە بێبەش دەبێت لە ئاو، سەرەڕای زیانەکانی بۆ سەر سامانی ئاژەڵ، ئەمەش دەبێتە کەمبوونەوەی خۆراک و کاریگەریی لە سەر ئاسایشی کۆمەڵایەتی و ئاسایشی خۆراک دەبێت، کێشەی کەم ئاوی لە ناوەڕاست و باشوری عێراق وا دەکات کۆچی شوانکارە عەرەبەکان بەرەو کوردستان دەست پێبکاتەوە و وەک ناوەڕاستی نەوەدەکان دەست بە سەر ئاو و لەوەڕگەکانی کوردستاندا بگرن.\nلە ڕووی ژینگەییەوە ڕێژەی بیابان زیاد دەکات و کاریش دەکاتە سەر بەشە ئاوی زۆنگاوەکانی عێراق و ڕەنگە بە تەواوی وشک ببنەوە و مەترسی ژینگەیی گەورەتری لێبکەوێتەوە، لە سەر کوردستانیش دیاردەی بەبیابانبوون زیاد دەکات و زەوییەکان توانای وەبەرهێنانیان کەم دەبێتەوە. مەترسی گەورە لە سەر ئاستی ئاوی ژێر زەوی درووست دەکات و بیابیان بۆ قووڵایی زیاتر دادەبەزێت. کەمبوونەوەی سەوزایی و لەوەڕگەکان و بەمەش بەرهەمی ساڵانەی ئاژەڵ کەم دەبێتەوە، پلەکانی گەرما بەرز دەبێتەوە و ئەم کێشانە وا دەکەن کە سیستەمی ئیکۆلۆژی تێک بچێت و کاریگەری خەراپی بە دواوە دەبێت لە سەر سرووشتی ژیانی مرۆیی و ئاژەڵی و ڕوەکی، واتە تێکدانی هاوسەنگی ژینگەیی. پرۆژەیەکی وەک بەنداوی ئیلیسۆ کە لە سەر ڕووباری دیجلە بونیاد نراوە، توانای گلدانەوەی نزیکەی 11 ملیار مەتری سێجا ئاوی هەیە، سەرەڕای زیانەکانی دیکە، ئەم ئاوە دەبێتە هۆی داپۆشینی شوێنەوارەکانی حەسەنکێف و دەیان شوێنەواری دیکەی ئاشوری و ڕۆمانی و عوسمانی.\nلە ڕووی یاساییەوە عێراق و هەرێمی کوردستان بۆ ڕوبەڕوبونەوەی ئەم پلانەی تورکیا چییان پێدەکرێت؟\nڕوبەڕوبونەوەی ئەم کێشە گەورەیە وا دەخوازێت کە عێراق دەست بکات بە پرۆسەیەکی دوور و درێژ لە ئیدارەدانی بەشە ئاوەکەی، ئەمەش لە ڕێگای پەرەپێدانی سیاسەتی ئاوی بۆ ئیدارەدانی زانستیانەی ئاو و دەستکردن بە بەکارهێنانی تەکتیکەکانی درۆینەکردنی ئاو، هەر لە بونیادنانی بەنداوەکان و زیاتر بەنداوە ژێرەکییەکان بۆ ڕێگرتن لە بەهەڵەمبوونی زۆر بە هۆی بەرزبوونەوەی پلەکانی گەرماوە، درۆینەی ئاوی باران و گۆڕینی شێوازە کۆنەکانی ئاودێری و هەڵبژاردنی ئەو ڕووەک و بەروبومانەی بەرگەی کەم ئاوی و پلەی گەرمی بەرز دەگرن، پاشان دەستپێکردنی وتووێژی جیدی و ڕاشکاوانە و بونیادنەرانە لە گەڵ حکومەتی تورکیا. پاش بەکارهێنانی توانا ناوخۆییەکانی عێراق دەتوانێت پەنا بباتە بەر دامودەزگا نێودەوڵەتییەکان وەک ڕێکخراوی نەتەوە یەکگرتووەکان، یەکێتی ئەورووپا و ڕێکخراوەکانی دیکەی وەک ڕێکخراوە ناوچەیی و ناحکومییەکان بۆ بەدەستهێنانی مافە ئاوییەکانی بە کەڵک وەرگرتن لە ڕێکەوتن و پەیمانە نێودەوڵەتییەکان و عورف و نەریتەکانی دراوسێیەکی باش و پەیرەوکردنی بنەمای زیان نەگەیاندن و زیان بەرنەکەوتن لە مامەڵە ئاوییەکاندا، زیندووکردنەوەی نزیکەی 13 پەیماننامەی مۆرکراو و ڕاگەیاندنی هاوبەشی نێوان عێراق و تورکیا بۆ گەڕاندنەوەی مافە ئاوییەکانی خۆی.\nتاڵیبان هۆشداری بە پاکستان دەدات


تۆمار کرانی مەریوان لە لیستی ئاسەوارەکانی یونسکۆ وەکوو شاری جیهانیی کڵاش - SAHAR KURDISH (Sorani)\nتۆمار کرانی مەریوان لە لیستی ئاسەوارەکانی یونسکۆ وەکوو شاری جیهانیی کڵاش\nبەڕێوەبەری گشتیی میرات و کەلەپووری فەرهەنگیی پارێزگەی کوردستان لە ڕۆژاوای ئێراندا وتی: شاری مەریوان وەکوو شاری جیهانیی کڵاش لە لیستی ئاسەوارەکانی ڕێکخراوی فێرکاری، زانستی و فەرهەنگیی نەتەوە یەکگرتووەکان "یونسکۆ" UNESCO، تۆمار کرا.\n"سەید موحسن عەلەوی" بەڕێوەبەری گشتیی میرات و کەلەپووری فەرهەنگیی پارێزگەی کوردستان ڕۆژی یەکشەممە لە وتووێژ لەگەڵ ئیرنادا وتی: بوونی چوار هەزار و ٣٥٥ هونەرمەندی چالاک لە بواری بەرهەم هێنانی کڵاشی کوردی ، گرینگترین پوتانسییەلی تۆمار کرانی ئەم پێڵاوە وەکوو هونەر و مەریوان وەکوو شاری پیشەسازیی دەستی لە جیهاندایە.\n"سەید موحسن عەلەوی" وتیشی: تا ئێستا چوار شاری ئێران بە توانا و تایبەتمەندیی جۆر بەجۆر لەوان مەشهەد شاری جیهانیی بەردی گرانبایی، ئیسفەهان شاری جیهانیی پیشە دەستییەکان، تەورێز شاری جیهانیی مافوڕە و لالەجینی هەمەدان وەکوو شاری جیهانیی سواڵەت و هەوڕگەری لە ڕێکخراوی جیهانیی یونسکۆدا تۆمار کراوە کە مەریوان وەکوو شاری جیهانیی کڵاش و پیشە دەستی وەکوو پێنجەمین شاری تۆمار کراوی ئێران لەم لسیتەدا دێتە ئەژمار.\nکڵاش بە پێشینەیەکی زیاتر لە دوو هەزار ساڵە تایبەت بە ناوچەی کوردستانە. ئەم پێڵاوە بە تەواوەتی لە جنسی قوماشە و سەرەوەی بە بەن دەچنن وبنەکەیشی لە قوماشی کوتراو ساز دەکەن؛ و بە هیچ لەونێ پێ لە نێو ئەو پێڵاوەدا ئارەق ناکات.\nکڵاش لە بواری ژینگەپارێزیشەوە زۆر جیاوازە و بە هیچ لەونێ ژینگە پیس ناکات لەبەر ئەوەی کە هەموو ئەو شتەی بۆ ساز کردنی بەکاری دێنن سرووشتییە و لە ماوەیەکی کەمتر لە یەکساڵدا لە نێو خاک دەڕزێ و دەبێتەوە بە هەوێنە سروشتییەکانی خۆی؛ لە کاتێکدا کە پێڵاوی دیکە چەندین ساڵ دەخایەنێ تا لە نێو خاک دا بڕزێن.\nSep 17, 2017 16:39 Asia/Tehran


خه‌ڵکی ئێران ۳ جار جوولەکەکانیان ڕزگار کردووه - Mehr News Agency\nAP ١٣٩٥ Esfand ٢٣ ١٣:٥٢\nNews Code 8792\nوه‌زیری ده‌ره‌وه‌ی ئێران له وڵامی نتانیاهۆ:\nخه‌ڵکی ئێران ۳ جار جوولەکەکانیان ڕزگار کردووه\nوه‌زیری ده‌ره‌وه‌ی ئێران له په‌یامێکی تویتێریدا نووسی: به‌ڕاستی جێگه‌ی داخه که ڕەگەزپەرەستی به‌و ئاسته گه‌یشتووه که وه‌ها دژی خه‌ڵکی ئێران درۆ و بوختان دروست ده‌کات.\nبه ڕاپۆرتی ئاژانسی مێهر له وه‌زاره‌تی ده‌ره‌وه‌ی ئێران، محه‌مه‌د جه‌واد زه‌ریف، وه‌زیری ده‌ره‌وه‌ی ئێران له په‌یامێکی تویتێریدا دژ به پاگه‌نده‌کانی بنیامین نتانیاهۆ، سه‌رۆک وه‌زیرانی ئیسڕائیل قسه‌ی کرد.\nله‌م په‌یامه‌دا هاتووه: جارێکی دیکه بێنیامین نتانیاهۆ نه‌ک هه‌ر ڕاستییه‌کانی گۆڕی، به‌ڵکوو هاوکات دژ به ڕاستییه‌کانی ڕابردوو و ته‌نانه‌ت کتێبی پیرۆزی خودی جوولەکەکان بوختانی کرد.\nئه‌و له درێژه‌دا نووسی: به‌ڕاستی جێگه‌ی شه‌رمه‌زارییه که ده‌مارگرژی و ڕەگەزپەرەستی به ئاستێک گه‌یشتووه که دژی خه‌ڵکی ئێران وه‌ها و به ئاشكرا بوختان و درۆ دروست دکه‌ن، ئه‌ویش ئه‌مه له حاڵێک دایه که خه‌ڵکی ئێران به پێی مێژوو و خودی ته‌وڕات ۳ جار جوولەکەکانیان له ناوچوونی ته‌واو ڕزگار کردووه.\nکتێبی ئه‌سته‌ر ده‌ڵێت که چۆن خه‌شایارشا له وه‌ها ڕۆژێکدا یه‌هوودییه‌کانی له پیلانی هامان ڕزگار کرد، دیسان له سه‌رده‌می کورش، پاوشای ئێران جوولەکەکانیان له ده‌ستی بابلییه‌کان ڕزگار کرد و هه‌ر له‌م دواییه و له کاتی شه‌ڕی دووهه‌می جیهانی که ئه‌رووپا جوولەکەکانیان کۆمه‌ڵکوژ ده‌کرد، به ده‌یان هه‌زار یه‌هوودی په‌نایان بۆ خاکی ئێران هاورد.\nشایانی باسه که سه‌رۆک وه‌زیرانی ئیسڕائیل چه‌ند ڕۆژ پێش ئێستا ڕایگه‌یاند که ئێرانییه‌کان له مێژوودا جوولەکەکانیان کۆمه‌ڵ کوژ کردووه، به‌ڵام ئه‌و ئاماژه‌ی به چۆنیه‌تی ڕووداوه‌که یان هیچ سه‌رچاوه‌یه‌کی مێژوویی ئه‌م پاگه‌نده‌یه نه‌کرد.


کتێبی مێسی - 123\nله‌به‌ر كلاسیكۆ مێسى پشوو نادات\nو. هەوراز کاوە 02/02/2019 - 14:59 بڵاوکراوەتەوە لە پەرتوك\nبه‌ر له‌وه‌ى گواردیۆلا بڕوات، ده‌بوو هه‌ردوو یانه‌ی ڕیاڵ مه‌درید و به‌رشه‌لۆنه دوو یاریی جامى سۆپه‌رى ئیسپانى ئه‌نجام بده‌ن، به‌رشه هه‌ڵگرى ناسناوى لالیگا و ڕیاڵ خاوه‌نى جامى شا بوو. میسى یه‌ك هه‌فته پشووى له‌سه‌ر یه‌خته‌كانى كه‌ناره ئاوییه‌كانى ئیسپانیا وه‌رگرتوو به‌خێرایی له‌و مانگه گه‌رمه‌ى ئابدا گه‌ڕایه‌وه و په‌یوه‌ندى به ڕیزى یانه‌كه‌ى كرده‌وه، تا بتوانێت به‌شداریى كلاسیكۆى زه‌وى بكات.\nیاریی كلاسیكۆى ئیسپانیا به‌پێچه‌وانه‌ی سه‌رجه‌م كلاسیكۆ ناوداره‌كانی تری وڵاتانه‌وه، كه خوله‌كانیان به‌هێزه و ناو و ناوبانگێكی باشیان له یاریی تۆپی پێدا هه‌یه، خاوه‌نی كه‌سایه‌تییه‌كى گه‌وره‌تره، ناوبانگه‌كه‌ی له ناوبانگی سه‌رجه‌م كلاسیكۆكانی دیكه به‌ربڵاوتره، به جۆرێك به‌م یارییه ده‌گوترێت كلاسیكۆی زه‌وی، جگه له‌وه‌ی ئه‌م كلاسیكۆیه ڕووداوێكى وه‌رزشیی گرنگه و له سه‌رتاسه‌ری جیهاندا ته‌ماشا ده‌كرێت، كه‌چى ئه‌م یارییه‌ى ئیسپانیا روویه‌كی تریشی هه‌یه و له ڕووی سیاسیشه‌وه ناوبانگی خۆی هه‌یه. كلاسیكۆ له ڕووه سیاسییه‌كه‌یه‌وه ململانێیه‌كی نه‌ته‌وه‌ییشه، كه خۆی له هه‌ردوو شاری مه‌دریدی پایته‌ختی ئیسپانیا، كه ڕه‌مزی ده‌سه‌ڵات و حكوومه‌ته و هه‌میشه ریاڵ ره‌مز بووه بۆ حكوومه‌ت و ده‌سه‌لاتی ئیسپانیا له‌لایه‌ك و له‌لایه‌كیتریشه‌وه به‌رشه‌لۆنه، كه دووه‌م گه‌وره شاری ئه‌و وڵاته‌یه و پایته‌ختی هه‌رێمی كه‌ته‌لۆنیایه، هه‌روه‌ها شاری به‌رگریكردن و شۆڕش بووه و له هه‌وڵی جیابوونه‌وه‌دا بووه له ئیسپانیا. ئه‌و ململانێیه‌ش مێژووه‌كه‌ی ده‌گه‌ڕێته‌وه بۆ مانگى دووى ساڵی (1902)، له‌و كاته‌وه تا ئێستا به توندی به‌دی ده‌كرێت. هه‌رێمی كه‌ته‌لۆنیا له ڕووی نه‌ته‌وایه‌تی و خاكیشه‌وه خۆیان به گه‌ل و نه‌ته‌وه‌یه‌كی جیا له ئیسپانیا ده‌زانن و چاویان له جیابوونه‌وه‌یه، بۆیه ئه‌و ململانێیه له ساڵانی سییه‌كان و له سه‌رده‌می جه‌نه‌راڵ (فرانكۆ)دا ڕه‌نگی دایه‌وه، كاتێك یاریزانانی به‌رشه‌لۆنه په‌یوه‌ندییان به به‌ره‌ی ئۆپۆزسیۆنی ئیسپانیاوه كرد و بارودۆخه‌كه ته‌قییه‌وه و به جۆرێك سه‌رۆكی ئه‌و سه‌رده‌مه‌ی یانه‌ی به‌رشه‌لۆنه (جۆزێپ سنوێل) له‌لایه‌ن سه‌ربازه‌كانی فرانكۆوه كوژرا و یاریزانه‌كانی یانه‌كه‌ش بۆ ده‌ره‌وه‌ی ئیسپانیا دوور خرانه‌وه، پێش ئه‌وه‌ش فڕۆكه جه‌نگییه‌كانی فرانكۆ باره‌گای یانه‌ی به‌رشه‌لۆنه‌یان بۆردومان كرد. دیاره له‌وه‌ته‌ی مۆرینهۆ بووه‌ته ڕاهێنه‌ری یانه‌ی ریاڵ، تا ڕاده‌یه‌ك گیانێكی پڕ له ڕابه‌رى به كلاسیكۆكانه‌وه ده‌بینرێت، به‌جۆرێك له‌و ڕووبه‌ڕووبوونه‌وانه‌دا كه له‌نێوان به‌رشه و ریاڵدا له‌م ساڵانه‌دا ئه‌نجام دراوه، زۆرێك له یارییه‌كان بارگرژی و ته‌نانه‌ت شه‌ڕ و ناكۆكیی توندیان تێدا بووه. مۆرینهۆ بۆ ئه‌م یارییه رێنمایی و ئامۆژگاریى یاریزانه‌كانى كرد و گوتى: "نابێت بهێڵن له سه‌ره‌تای یارییه‌كه‌وه گۆڵتان لێ بكرێت، هانده‌رانی ریاڵ ده‌بێت سانتیاگۆ بێرنابیۆ له به‌رشه‌لۆنه بكه‌نه دۆزه‌خ و بیر له ناوبژیوان مه‌كه‌نه‌وه، یاخود هێز له تۆپه هه‌واییه‌كاندا به‌كار بهێنن و نابێت بهێڵن بۆ یه‌ك چركه تۆپ له‌ده‌ستتان بچێت. ڕووبه‌ر له‌به‌رده‌م یاریزانانی به‌رشه‌دا مه‌هێڵن و به چڕى یاریی بكه‌ن، یاخود توانای زیاد له پێویست خه‌رج بكه‌ن بۆ ماندووكردنی یاریزانانی به‌رشه، خۆتان بیرنه‌چێته‌وه و به ترس و دڵه‌ڕاوكێوه یاریی مه‌كه‌ن".\nله‌لای خۆیه‌وه گواردیۆلا ئامۆژگاری و ته‌نانه‌ت چه‌ند داواكارییه‌كی له یاریزانه‌كانی هه‌بوو.\nئه‌وه‌تا گواردیۆلا، كه تا ئێستا له یه‌ك یارییدا به‌رامبه‌ر مۆرینهۆ له ئیسپانیا دۆڕاوه، داوا له یاریزانه‌كانی ده‌كات تووشی دڵه‌ڕاوكێ و قه‌له‌ق نه‌بن، به‌پێچه‌وانه‌وه هه‌وڵ بده‌ن چێژ له یارییه‌كه وه‌ربگرن و به یارییه‌كی ئاسایی بزانن. هه‌ر ئه‌م ڕاهێنه‌ره پێی وایه، بۆ ئه‌م یارییه ڕیاڵ مه‌درید له هه‌موو كاتێك باشتر ئاماده‌یه و هه‌رگیز له‌م كاته‌ی به‌هێزتر نابێت و ئه‌نجامه‌كانیشی باشترین به‌ڵگه‌ن. له‌كۆتاییدا باسی له‌وه‌ش كرد، كه به‌رشه له‌وپه‌ڕی ساز و ئاماده‌ییدایه، یارییه‌كه‌ش له‌وپه‌ڕی ململانێدا ده‌بێت، بۆیه ئێوه ده‌توانن وا له ڕیاڵ بكه‌ن، به‌ده‌ستمانه‌وه ماندوو ببن و له بیرنابیۆ كێشه‌یان بۆ دروست بكه‌ن.\nله‌و باره‌یه‌وه كریستیانۆ رۆناڵدۆ گوتى: "یارییه‌كه به بردنه‌وه‌ی ریاڵ كۆتایی دێت".\nهه‌روه‌ها میسى ڕایگه‌یاند: "بردنه‌وه‌مان له كلاسیكۆدا گورزێكی مه‌عنه‌وی ده‌بێت بۆ ئێمه".\nتیتۆ فیلانۆڤای یاریده‌ده‌ری راهێنه‌ری به‌رشه‌لۆنه گوتى: "ته‌ندروستیم هه‌رچۆنێك بێت، له‌یارییه‌كه‌دا ئاماده ده‌بم".


کوردیپێدیا - گونەی کوبیلای\n👫 گونەی کوبیلای | پۆل: کەسایەتییەکان | زمانی بابەت: 🏳 کوردیی ناوەڕاست\n18. 👁 عەلی دەنیز\n19. 👁 عەلیشان شاهین\n20. 👁 گولسەن ئەلکەر\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Feb 26 2020 8:30AM باشترکراوە